ஆரணியில் ஊரடங்கு உத்தரவால் கடும் பாதிப்பு; ஆலைகளில் தேங்கி கிடக்கும் லட்சக்கணக்கான நெல் மூட்டைகள்: அரிசி விலை உயரும் அபாயம் 2020-04-06@ 21:33:22 ஆரணி: திருவண்ணாமலை மாவட்டம் ஆரணி, களம்பூர், சேவூர், ராட்டிணமங்கலம், இரும்பேடு, எஸ்.வி.நகரம் ஆகிய பகுதிகளில் 300க்கும் மேற்பட்ட அரிசி ஆலைகள் உள்ளன. இங்கு ஆயிரக்கணக்கான தொழிலாளர்கள் வேலை செய்து வருகின்றனர். இங்கிருந்து தமிழகம் மட்டுமின்றி வெளி மாநிலம், வெளி நாடுகளுக்கும் அரிசி ஏற்றுமதி செய்யப்படுகிறது. வெளி மாநிலங்களில் இருந்து கொண்டு வரப்படும் நெல் வகைகள் இங்கு அரிசியாக உற்பத்தி செய்யப்படுகிறது. இந்நிலையில் கொரோனோ தடுப்பு நடவடிக்கையாக ஊரடங்கு உத்தரவு அமலில் உள்ளதால் போக்குவரத்து முழுமையாக நிறுத்தப்பட்டுள்ளது. இதன்காரணமாக ஆரணி பகுதிகளில் செயல்படும் அரிசி ஆலைகளுக்கு, தஞ்சாவூர் உள்பட பல்வேறு மாவட்டங்களில் இருந்தும், கர்நாடகா, ஆந்திரா போன்ற வெளிமாநிலங்களில் இருந்தும், நெல் கொண்டு வரப்பட்டு அரிசி உற்பத்தி செய்யப்படுகிறது. மேலும் மூலப்பொருட்கள், எரிபொருட்களான விறகு, முந்திரிதோல், கடலைப்பொட்டு போன்றவை பண்ருட்டி, கடலூர், கேரளா, ஆந்திரா ஆகிய பகுதிகளில் இருந்து கொண்டு வரப்பட்டு பயன்படுத்தப்பட்டு வருகிறது. அரிசி ஆலையில் எரிபொருளாக பயன்படுத்தப்படும் முந்திரி தோல் ஒரு டன் ₹5 ஆயிரத்திலிருந்து தற்போது ₹8 ஆயிரம் வரை உயர்ந்துள்ளது. வெளி மாநிலங்களுக்கு செல்ல தடை உள்ளதால், மூலப்பொருட்களை கொண்டுவர லாரி உரிமையாளர்கள் அதிக வாடகை வசூலிக்கின்றனர். அதேபோல் அரிசி உற்பத்தியின்போது கிடைக்கும் தவிடு வெளி மாநிலங்களுக்கு கொண்டு செல்ல முடியாததால் ஆலைகளில் தேங்கி கிடக்கிறது. மேலும், ஆரணி பகுதிகளில் உள்ள மாடர்ன் ரைஸ்மில்களில் போதிய எரிபொருள், மூலப்பொருட்கள் கிடைக்காமல், கொள்முதல் செய்யப்பட்ட லட்சக்கணக்கான நெல் மூட்டைகள், அரிசி உற்பத்தி செய்ய முடியாமல் ஆலைகளில் தேங்கி கிடக்கிறது. ஒழுங்குமுறை விற்பனை கூடங்களிலும் நெல் கொள்முதல் செய்வது நிறுத்தப்பட்டுள்ளதால், விவசாயிகளும் உற்பத்தி செய்த நெல்லை விற்க முடியாமல் சிரமப்பட்டு வருகின்றனர். இதே நிலை நீடித்தால் அரிசி விலை அதிகரிக்கும் அபாயம் உள்ளது. எனவே அரிசி ஆலைகளுக்கு தேவையான மூலப்பொருட்கள், அரிசி, நெல், எரிபொருட்கள் ஆகியவற்றை தடையின்றி எடுத்து செல்லவும், கொண்டுவரவும் லாரிகளை அனுமதிக்க மாவட்ட நிர்வாகம் நடவடிக்கை எடுக்க வேண்டும் என கோரிக்கை எழுந்துள்ளது. Tags:ஆரணி நெல் மூட்டைகள் மேலும் செய்திகள் கரூர் ஜிஹெச்சில் மருத்துவர்கள் பயன்படுத்திய உடைகளை பள்ளம் தோண்டி புதைக்க முடிவு: கிராம மக்கள் எதிர்ப்பு கோடை மழையை பயன்படுத்தி நிலத்தை உழவு செய்ய வேண்டும்: வேளாண்மை துறை வல்லுனர் தகவல் இந்தியா போஸ்ட் பேமெண்ட்ஸ் வங்கி திட்டம்: அனைத்து வங்கி வாடிக்கையாளர்களுக்கு வீடு தேடி பணம்: அஞ்சல் துறை ஏற்பாடு ஊரடங்கால் சொந்த ஊருக்கு செல்ல முடியாமல் பஸ் ஸ்டாப்பில் பசியால் இறந்து கிடந்த முதியவர்: திருப்புவனம் அருகே பரிதாபம் கொரோனா 144 தடை உத்தரவால் வாழ்வாதாரத்தை இழந்த தப்பாட்ட கலைஞர்கள் ராஜபாளையம் அருகே கருப்பட்டி காய்ச்சும் பணி கோடைமழையால் பாதிப்பு - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


ஒரே நாடு - ஒரே தேர்தல்: சாத்தியமா? - Dhinasari News முகப்பு உரத்த சிந்தனை ஒரே நாடு – ஒரே தேர்தல்: சாத்தியமா? “பல இனங்கள், மொழிகள், கலாச்சாரம், அரசியல் அக, புற வேறுபாடுகளை உடைய நாடு இந்தியா. நம் நாட்டில், ஒரே தேர்தல் என்ற நிலைப்பாடு சாத்தியமாகுமா என்பது கேள்விக்குறி தான். பல மாநிலங்களில், மாநிலக் கட்சிகள் மற்றும் வட்டாரப் பிரச்சனைகள் இருக்கின்றன. இந்திய துணை கண்டத்தில், ஒரே தேர்தல் என்ற நோக்கம், நடைமுறைக்கு சாத்தியம் இல்லை. அரசியல் சட்டத்தின், 356வது பிரிவு இருக்கும் வரை, மத்திய அரசு விருப்பம் போல மாநில அரசுகளை கலைக்கும் நிலை இருக்கும் போது ஒரே தேர்தல் என்பது எப்படி முடியும்.” மேலும், ஒரே நாடு, ஒரே தேர்தல் என்பது 2024இல் இருந்து நடைமுறைக்கு வர மத்திய அரசு முயற்சிகளை மேற்கொண்டு வருகிறது. தேர்தல் செலவுகள் குறைவது மட்டுமல்லாமல், மக்களவை, சட்டசபைக்களின் தேர்தல் தனித்தனியாக நடத்துவதால் அரசின் நிர்வாக இயந்திரங்கள் ஐந்தாண்டிற்கு இருமுறை தேவையில்லாமல் தங்களுடைய பணிகளை விடுத்து தேர்தல் வேலையில் ஈடுபடுகிறது. அரசியல் கட்சிகளுக்கும், இரண்டு தேர்தல்களை ஐந்தாண்டுகளில் சந்திப்பது சுமை தான். இந்த ஒரே காரணத்திற்காகவே ஐந்தாண்டுகளுக்கு ஒரே முறை தேர்தல் என்று சொல்கிறார்கள். இது போலவே, வாக்காளர் பட்டியலை ஐந்தாண்டுகளுக்கு இரு முறை சரிபார்ப்பது மட்டுமல்லாமல், பாதுகாப்பு ஏற்பாடுகளையும் இரு முறை மேற்கொள்ள வேண்டியுள்ளது. ஆளும் கட்சிகள் தங்களுடைய அதிகாரத்தினை தவறாக தேர்தல் காலத்தில் பயன்படுத்தும் வாய்ப்புகளை தடுக்கப்படலாம். தேர்தல் காலத்தில் நாடு முழுவதும் ஒருமித்த கருத்துகள் ஏற்படக்கூடிய வாய்ப்புகள் இருப்பதால் பல நன்மைகள் உண்டு என்று வாதாடுகின்றனர். அது சரி தான். ஆனால், இந்தியாவில் பல மாநிலங்களை மாநிலக் கட்சிகள் தான் ஆட்சி செய்கின்றன. சில மாநிலங்களில் பெரும்பான்மை கிடைக்கவில்லை என்றாலும், ஆட்சிகள் கவிழ்ந்தாலும் உடனடியாக அந்த மாநிலங்களில் தேர்தல் நடத்த வேண்டிய கட்டாயம் ஏற்பட்டால் ஒரே நாடு ஒரே தேர்தல் என்ற நோக்கத்திற்கே அர்த்தம் இல்லாமல் போய்விடும். கடந்த 29 ஆண்டுகளாக மாநிலக் கட்சிகள் மத்தியில் ஆட்சியில் இடம் பெறுகின்றன. ஏன், 1977இல் ஜனதா, மொரார்ஜி ஆட்சிக் காலத்தில் இருந்தே இந்த நிலை நிலவுகின்றது. இப்படியான நிலையில் சில மாநிலக் கட்சிகளும் மத்திய அமைச்சரவையில் இருந்து விலகும் போது, ஆட்சிக்கே ஆபத்து வரும். அப்போது, உடனடியாக தேர்தல் நடத்த வேண்டிய நிலைக்கு நாடு தள்ளப்படும் போது, ஒரே நாடு ஒரே தேர்தல் என்பது சாத்தியம் தானா? அது மட்டுமல்லாமல், இது நடைமுறைக்கு வந்தால் தேசியக் கட்சிகளின் ஆதிக்கம் மாநிலக் கட்சிகளை கட்டுப்படுத்தும் நிலைக்குத் தள்ளிவிடும். ஒவ்வொரு மாநிலத்திற்கும் பிரத்யேகமான பிரச்சனைகளை வாதாடிப் பெறவேண்டிய நிலையில் உள்ளோம். மாநிலங்களின் அபிலாஷைகளை தீர்க்க மாநிலக் கட்சிகள் ஒரு தேசியக் கட்சியின் கொடையின் கீழ் போய்விட்டால், நியாயமான போர்க் குணம் இல்லாமல் போய்விடும். சமீபத்தில் தான், குஜராத் கர்நாடகாவின் மாநிலத் தேர்தல்கள் நடந்து முடிந்தன. இந்த தேர்தல்களோடு, 2019 அல்லது 2024இல் நாடாளுமன்றத் தேர்தலுடன் இணைந்து நடத்துவதற்கான வாய்ப்புகள் சாத்தியமா? காங்கிரஸ் என்ற ஒரே கட்சி இந்தியா முழுவதும் ஆட்சியில் இருந்த ஒரே காரணத்தினால் கிட்டத்தட்ட 1960 வரை நாடாளுமன்றத்திற்கும், சட்டமன்றத்திற்கும் தேர்தல்கள் இணைந்தே நடந்தன. அரசியல் சாசனப் பிரிவு 356 ஐ வைத்துக் கொண்டு, ஒரே தேசம், ஒரே தேர்தல் என்று நடத்துவதற்கான வாய்ப்புகள் அடிப்படையில் சாத்தியமில்லை என்று தான் கருதவேண்டியுள்ளது. உச்ச நீதிமன்றத்தில், எஸ். ஆர். பொம்மை வழக்கில் தீர்ப்பு வரும் வரை, அரசியல் சாசனப் பிரிவு 356ஐ மத்தியில் ஆண்ட அரசுகள் தங்களின் விருப்பத்திற்கேற்றவாறு தவறாக பயன்படுத்தினர். குடியரசுத் தலைவர் விடுதலைப் பெற்ற 70 ஆண்டுகளில் 128 முறை 356யை பிரயோகப்படுத்தி மாநில அரசுகளை கலைத்தார். முதன் முதலாக பஞ்சாப்பில் டாக்டர் கோபி சண்ட் தலைமையிலான காங்கிரஸ் அரசு 16.06.1951-ல் கலைக்கப்பட்டது. பெப்சு மாநில அரசு 1953-லும், ஆந்திர அரசு 15.11.1954லும், திருவாங்கூர் கொச்சின் அரசு 1956-லும், காங்கிரஸ் இல்லாத நம்பூதிரிபாத் கேரள கம்யூனிஸ்ட் ஆட்சியை 1959-ல் கலைக்கப்பட்டது. ஆனால், பலர்நம்பூதிரிபாத் அரசு தான் முதன் முதலாக 356க்கு பழிவாங்கப்பட்ட அரசாங்கம் என்று கருதுகின்றனர். 1960களின் இறுதியிலேயே காங்கிரஸ் மேல் அதிருப்தி ஏற்பட்டு இந்தியாவில் எட்டுத் திக்கும் காங்கிரஸ் இல்லா மாநில அரசுகள் உருவாகின. 1967-ல் தமிழகத்தில் காங்கிரஸ் இல்லா அரசை அண்ணா அமைத்தார். மேற்கு வங்காளத்தில் கூட்டணிக் கட்சிகளின் ஆட்சி ஏற்பட்டது. வங்காள காங்கிரஸ் கட்சியைச் சேர்ந்த அஜாய் குமார் முகர்ஜி முதலமைச்சரானார். பஞ்சாப் மாநிலத்தில் பஞ்சாப் ஐக்கிய முன்னணிக் கட்சிகளின் ஆட்சி ஏற்பட்டது. அகாலிதளத்தைச் சேர்ந்த சர்தார் குர்னாம் சிங் முதல்வரானார். பீகார் மாநிலத்தில் ஜனகிராந்தி தள கட்சியை சேர்ந்த திரு. மகாமாயா பிரசாத் சின்ஹா முதலமைச்சரானார். 1959-ல் கேரள மாநிலத்தில் மார்க்ஸிஸ்ட் கம்யூனிஸ்ட் கட்சியைச் சேர்ந்த ஈ.எம்.எஸ். நம்பூதிரிபாத் முதலமைச்சரானார். ஒரிசா மாநிலத்தில் சுதந்திராக் கட்சியைச் சார்ந்த ஆர். என். சிங்தேவ் முதலமைச்சரானார். ராஜஸ்தான் மாநிலத்தில் குடியரசுத் தலைவர் ஆட்சி ஏற்பட்டது. உத்திரப்பிரதேச மாநிலத்தில், 1967-ஆம் ஆண்டு மார்ச் 12-ஆம் நாள் காங்கிரஸ் கட்சி ஆட்சி ஏற்பட்டு சி.பி. குப்தா முதலமைச்சரானார். ஆனால் 18 நாட்களில் அவர் ஆட்சி கவிழ்ந்து கூட்டணிக் கட்சிகளின் ஆட்சி ஏற்பட்டு சரண்சிங் முதலமைச்சர் ஆனார். காங்கிரஸ் கட்சி ஆட்சியில்லாமல் வேறு கட்சிகள், கூட்டணிக் கட்சிகளின் ஆட்சி உருவாகிய மாநிலங்களில் தொடர்ந்து அந்தந்தக் கட்சிகளின் ஆட்சிகள் நீடிக்க முடியவில்லை. இடையிலே சில கவிழ்ந்தன. சில அன்றைய காங்கிரஸ் திட்டமிட்டு கவிழ்க்கப்பட்டன. பாஜகவும், குறையில்லாமல் தங்களுடைய பங்குக்கு பயன்படுத்தியது. இப்படியான மனப்போக்கில் மத்திய அரசு இருக்கும் போது, மத்திய அரசு விரும்பும் ஒரே நாடு, ஒரே தேர்தல் என்பது எப்படி சாத்தியம்? #ஒரேநாடுஒரே_தேர்தல் #மத்தியமாநிலஉறவுகள் – கே.எஸ்.இராதாகிருஷ்ணன் (திமுக., செய்தித் தொடர்பாளர், வழக்கறிஞர்) மத்திய மாநில அரசின் உறவுகள் முந்தைய செய்திகுறைவான தண்ணீர்; குளு குளு சீஸன்; குதூகல குளியல்! அடுத்த செய்திமீசையில்லாமல் தாடி வைக்கும் முஸ்லிம்கள்! அச்சுறுத்தவே அடையாளப்படுத்துகிறார்கள்!


source: CulturaX

text: புலிகளுக்கும் தமிழ் தேசிய கூட்டமைப்புக்குமிடையிலான டீலிங்! உண்மைகளை வெளிப்படுத்திய உறுப்பினர் - Tamilwin புலிகளுக்கும் தமிழ் தேசிய கூட்டமைப்புக்குமிடையிலான டீலிங்! உண்மைகளை வெளிப்படுத்திய உறுப்பினர் தமிழீழ விடுதலைப் புலிகள் பல தலைவர்களை செயற்பட விடாமல் மிரட்டினார்கள், அதட்டினார்கள் என்பது எல்லாம் மிக மிகத் தவறான கருத்தியலாகும் என்று முன்னாள் வட மாகாண சபை உறுப்பினர் எம்.கே. சிவாஜிலிங்கம் தெரிவித்துள்ளார். தமிழ் தேசிய கூட்டமைப்பின் உருவாக்கத்தில் புலிகளுக்கும், கூட்டமைப்பின் தலைவர்களுக்கும் இடையிலான டீலிங்கின் அடிப்படையில் நடைபெற்றது என்று வட மாகாண சபையின் முன்னாள் உறுப்பினர் சயந்தன் தெரிவித்திருந்தார். இது தொடர்பாக கருத்து வெளியிட்டுள்ள சிவாஜிலிங்கம், தமிழீழ விடுதலைப் புலிகள் பல தலைவர்களை செயற்பட விடாமல் மிரட்டினார்கள், அதட்டினார்கள் என்பது எல்லாம் மிக மிகத் தவறான கருத்தியலாகும். உண்மையில் அவர்கள் அனைத்து தலைவர்களையும் இணைத்து, ஒரு சுமூகமான ஜனநாயக அரசியலை முன்னெடுப்பதை விரும்பினார்கள். அதற்கான முயற்சிகளை முன்னெடுத்தார்கள். அனைத்து தலைவர்களும் வன்னிக்கு அழைக்கப்பட்டு ஆலோசனைகளும் இடம்பெற்றன. புலிகளுக்கோ தமிழ் தேசிய கூட்டமைப்பிற்கோ டீலிங் என்ற ஒன்று தேவைப்பட்டிருக்கவில்லை. விடுதலைப்புலிகள் ஆயுத ரீதியில் செயற்பட்டாலும் ஜனநாயக ரீதியாக தமிழ் தேசிய கூட்டமைப்பானது அரசியல் ரீதியில் செயற்படுவதை அவர்கள் விரும்பினார்கள். இதேவேளை, ஆனந்தசங்கரியுடன் பேச்சுவார்த்தை நடத்தி அவரை தேசியப் பட்டியலின் மூலம் நாடாளுமன்ற உறுப்பினராக நியமிப்பதன் மூலமாக சில உள்ளகப் பிரச்சினைகளை கட்டுப்படுத்த முடியும் என்பதை இளம்பரிதி மூலமாக தகவல் அனுப்பிப்பட்டதாகவும் சிவாஜிலிங்கம் குறிப்பிட்டிருக்கிறார். இன்னொருபுறத்தில் 2005ம் ஆண்டு தேர்தலின் போது யாருக்கு ஆதரவளிப்பது என்பது தொடர்பான கூட்டமும் இடம்பெற்றது. இதன் போது பலவிதமான கருத்துக்கள் பரிமாறிக் கொள்ளப்பட்டன. குறிப்பாக அன்றைய தேர்தலைப் புறக்கணிப்பு தொடர்பில் புலிகள் கருத்துக்களை முன்வைத்தார்கள். அதற்குக் காரணமும் இருந்தது. விடுதலைப் புலிகளிடமிருந்து கருணாவை நாங்கள் தான் பிரித்தோம் என்று ஐக்கிய தேசியக் கட்சியின் நாடாளுமன்ற உறுப்பினர்கள் வெளிப்படையாகவே தெற்கில் பிரச்சாரங்களை மேற்கொண்டனர். இது தமிழீழ விடுதலைப் புலிகளை கடுமையாகச் சீற்றம் கொள்ளச் செய்தது. எனினும், நானும், அமரர் நடராஜா ரவிராஜ் இணைந்து இடைக்கால போர் நிறுத்தத்தைக் கொண்டுவந்த ரணிலுக்கு மீண்டும் ஒரு வாய்ப்பினைக் கொடுத்துப் பார்க்க முடியும் என்று கேட்டுக் கொண்டோம். இதற்கு அன்றைய அரசியல்துறைப் பொறுப்பாளராக இருந்த சு.ப. தமிழ்செல்வன் ஒரு கருத்தியலை முன்வைத்தார். அதாவது, இடைக்காலத் தன்னாட்சி அதிகார சபை தொடர்பில் எழுத்து மூலமான ஒரு வாக்குறுதியை நோர்வை மூலமாக மிக இரகசியமாக வழங்குமாறு கேட்டுக் கொண்டார்கள். ஆனால், அதை அன்றைய காலகட்டத்தில் ரணில் தரப்பினரிடம் இருந்து சாதமாகப் பெற்றுக் கொள்ளமுடியவில்லை. இந்தக் தகவலோடு நான் ரணில் விக்ரமசிங்கவின் அலுவலகத்திற்குச் சென்றேன். எனினும் சாதகமான பதில் அப்போதும் வரவில்லை. இது தொடர்பான கருத்துக்களை பின்னர் ஊடகங்கள் வாயிலாக இரண்டு முறை முன்வைத்த போதும், அதற்கான மறுப்பினை இன்று வரை அவர் முன்வைக்கவில்லை. இன்னொருபுறத்தில், புலிகள் மகிந்த ராஜபக்சவிடம் பணத்தினைப் பெற்றுக் கொண்டார்கள், அதனால் தான் தேர்தலைப் புறக்கணிக்கச் சொன்னார்கள் என்று சொல்லப்படும் தகவல்களில் எந்தவிதமான உண்மையும் இல்லை. மகிந்த ராஜபக்சவிடம் இருந்து புலிகளுக்கு 20 கோடி ரூபாய் பணம் கொடுக்கப்பட்டதாக சொல்லப்படும் கருத்துக்கள் எல்லாம் அடிப்படையில் பொய்யானவை. 20 கோடி என்பது புலிகளுக்கு மிகமிக சாதாரணமானது. இந்த 20 கோடிகள் அவர்களுக்கு 1990 களிலேயே கிடைத்திருந்தாலும் சாதாரணமானதாக தான் இருந்திருக்கும். 2005ம் ஆண்டு புலிகளிடம் அதிகளவான பணங்கள் இருந்தன. எனவே மகிந்தவிடம் இருந்து பெற்றுக்கொண்டார்கள் என்பதை ஏற்றுக்கொள்ள முடியாது. அன்று புலிகள் அரசியல் ரீதியில் ஒரு உடன்படிக்கைக்கு வர முனைந்தார்கள். அதற்கு அவர்கள் தயாராகவே இருந்தார்கள். இதனால் தான் ரணிலிடம் நோர்வை மூலமாக எழுத்து மூலமான வாக்குறுதிகளை புலிகள் கேட்டார்கள். இடைக்காலத் தன்னாட்சி அதிகார சபை தொடர்பாக பேச வரச் சொன்னார்கள், முழுமையாக அவர்கள் அதைக் கேட்கவில்லை. கடுமையான நிபந்தனைகளை விடுதலைப்புலிகள் விதிக்கவில்ல. அவர்கள் முதலில் வாக்குறுதியையே கேட்டார்கள். ஆனால் அதை கொடுக்கவில்லை. இந்நிலையில் தமிழ் தேசிய கூட்டமைப்பு ஒரணியாகச் செயற்படுவதை புலிகள் விரும்பினார்கள். புலிகள் தவறாக நடந்தார், மோசமான செயற்பட்டார்கள், என்பது தவறான விடையம். புலிகளுக்கும், தமிழ் தேசிய கூட்டமைப்பினருக்கும் இடையில் டீல் இருக்கிறது என்பது தொடர்பாக பேசுவது மிக மிக தவறான விடையம் என்றார்.


text: பி.எப். மீதான வட்டி அறிவிப்பை மறுபரிசீலனை செய்யுங்கள்.. நிதி அமைச்சகத்திற்கு மோடி உத்தரவு | EPF tax: PM Modi asks Finance Ministry to restore some tax benefits - Tamil Oneindia | Published: Saturday, March 5, 2016, 16:44 [IST] டெல்லி: தொழிலாளர் வருங்கால வைப்பு நிதி மீது வரி விதிக்கும் முடிவை மறுபரிசீலனை செய்யுமாறு, மத்திய நிதி அமைச்சகத்திடம் பிரதமர் நரேந்திரமோடி வலியுறுத்தியுள்ளதாகவும், எனவே வரி விதிப்பில் மாற்றம் செய்து இன்னும் இரு தினங்களில் அறிவிப்பு வெளியாக வாய்ப்புள்ளதாகவும் தகவல்கள் தெரிவிக்கின்றன. தொழிலாளர்களின் வருங்கால வைப்பு நிதி (இ.பி.எப்) மீது வரி விதிக்கப்படுவதாக, 2016-17ம் நிதியாண்டுக்கான பட்ஜெட்டில் நிதி அமைச்சர் அருண் ஜெட்லி அறிவித்தார். நாடு முழுவதிலுமுள்ள பெருவாரியான மக்களின் எதிர்ப்பை இந்த அறிப்பு சம்பாதித்தது. இதையடுத்து விளக்கம் கொடுத்தது நிதி அமைச்சகம். அதில், 2016ம் ஆண்டு ஏப்ரல் 1ம் தேதிக்கு பிறகு, பி.எப். கணக்கில் சேரும் தொகைக்கான வட்டிக்கு மட்டுமே வரி விதிக்கப்படுவதாகவும், அசல் தொகைக்கு வரி கிடையாது என்றும் கூறியது. இருப்பினும் மக்களிடம் குழப்பம் தீர்ந்தபாடில்லை. பெருவாரியான தொழிலாளர் பிரிவை கோபப்படுத்தியுள்ள வரி விதிப்பு விவகாரத்தில் பிரதமர் மோடி நேரடியாக தலையிட்டுள்ளாராம். நிதி அமைச்சகத்திடம் இதுகுறித்து கலந்து ஆலோசித்த அவர், பி.எப். மீதான வரி விதிப்பை மறுபரிசீலனை செய்ய அறிவுறுத்தியுள்ளாராம். எனவே, வரி விதிப்பு குறித்த திருத்தப்பட்ட அறிவிப்பு வரும் செவ்வாய்க்கிழமை வெளியாக வாய்ப்புள்ளதாக அரசுத்துறை வட்டாரங்கள் தெரிவிக்கின்றன. epf modi finance ministry tax budget 2016 வருங்கால வைப்பு நிதி நிதி அமைச்சகம் பிரதமர் மோடி வரி விதிப்பு பட்ஜெட் 2016 Sensing outrage among people, Government is all set to restore some of the tax benefits on Employees Provident Fund (EPF). Reportedly, Prime Minister Narendra Modi himself intervened and asked Finance Ministry to reconsider the amendments under which EPF money will be taxed.


ஊமைக்கனவுகள். சொன்னது...


உலகம் முழுவதும் பல உயிர்ப் பலி வாங்கி வரும் கொரோனா வைரஸ் தொற்று இந்தியாவிலும் வேகமாக பரவி வருகிறது. கொரோனா வைரசால் பாதிக்கப்பட்டவர்களுக்கு சிகிச்சை அளிப்பதற்காக மத்திய அரசு பல்வேறு நடவடிக்கைகளை எடுத்து வருகிறது. இந்நிலையில் நோய் கண்டறியும் சோதனை கருவிகள் மற்றும் சிகிச்சைக்கான உபகரணங்களை ஏற்றுமதி செய்ய மத்திய அரசு முழுவதுமாக தடை விதித்துள்ளது. மத்திய சுகாதாரம் மற்றும் குடும்ப நல அமைச்சகத்தின் அறிவுரையின் அடிப்படையில் இந்த முடிவை எடுக்கப்பட்டிருப்பதாக கூறப்படுகிறது. இதுதொடர்பாக மத்திய வர்த்தகம் மற்றும் தொழில் அமைச்சகம் நேற்று(ஞாயிற்றுக்கிழமை) ஒரு வெளியிட்ட அறிவிப்பாணையில், “பரிசோதனை மையங்களில் உபயோகப்படுத்தும் அனைத்து விதமான நோய் கண்டறியும் சோதனை கருவிகள் மற்றும் சிகிச்சைக்கான உபகரணங்களின் ஏற்றுமதிக்கு முற்றிலும் தடை விதிக்கப்படுகிறது” என கூறப்பட்டுள்ளது. கொரோனா வைரஸ் தொற்று வேகமாகப் பரவி வரும் நிலையில் நோய் கண்டறியும் சோதனை கருவிகள் மற்றும் சிகிச்சைக்கான உபகரணங்கள், அதிக அளவில் உள்நாட்டில் கிடைப்பதற்கு மத்திய அரசின் இந்த முடிவு வழிவகுக்கும். நாட்டில் அனைத்து மருத்துவர்களுக்கும், சுகாதார பணியாளர்களுக்கும் நோய் கண்டுபிடிப்பு மற்றும் சிகிச்சைக்கான உபகரணங்கள் தாராளமாக கிடைக்கும் வகையில் அனைத்து முயற்சிகளும் எடுக்கப்பட்டு வருகின்றன. வைரஸ் தொற்றில் இருந்து பாதுகாக்கும் முக கவசங்கள், சானிடைசர்கள், கையுறைகள் மற்றும் வெண்டிலேட்டர்கள் ஆகியவற்றுக்கு பற்றாக்குறை இல்லை என மத்திய அரசு தெரிவித்துள்ளது. (இந்தக் கட்டுரை பல்வேறு தரவுகளிலிருந்து தொகுக்கப்பட்டது.)


பாதுகாப்பு தரப்பை நம்ப முடியாது - முஸ்லிம்களின் பாதுகாப்பை, பிக்குவால் மட்டுமே உறுதிப்படுத்த முடியும் - ஹரீஸ் ~ Jaffna Muslim ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-")[2].substring(0,2); var m = postdate.split("-")[1]; var y = postdate.split("-")[0]; for(var u2=0;u2 பாதுகாப்பு தரப்பை நம்ப முடியாது - முஸ்லிம்களின் பாதுகாப்பை, பிக்குவால் மட்டுமே உறுதிப்படுத்த முடியும் - ஹரீஸ் முஸ்லிம் கட்சிகள் அரசியல் சூழ்நிலைக்கு ஏற்றாப்போல் முடிவுகளை எடுக்காமல் எதிர்காலத்தில் முஸ்லிம் சமூகத்திற்கென பாதுகாப்பு கோப்பாடுகளை வகுத்து செயற்படுதல் வேண்டும். பாதுகாப்பு ஏற்பாடுகள் இல்லாததால் இன்று முஸ்லிம் சமுகம் நடுவீதியில் நிற்கின்றது என இராஜாங்க அமைச்சர் சட்டத்தரணி எச்.எம்.எம்.ஹரீஸ் தெரிவித்தார். மெஸ்ரோ அமைப்பின் வருடாந்த இப்தார் நிகழ்வு இன்று (25) சனிக்கிழமை கல்முனை மஹ்மூத் மகளிர் கல்லூரியில் இடம்பெற்றது. மெஸ்ரோ அமைப்பின் தலைவர் சிரேஷ்ட சட்டத்தரணி ஏ.எம்.நசீல் தலைமையில் இடம்பெற்ற இந்நிகழ்வில் கலந்து கொண்டு உரையாற்றும் போதே இராஜாங்க அமைச்சர் ஹரீஸ் மேற்கண்டவாறு தெரிவித்தார். தொடர்ந்து அங்கு உரையாற்றுகையில், தென்னிலங்கை முஸ்லிம்களின் பாதுகாப்புக்கு பொலிசாரையோ, பாதுகாப்பு படையினரையோ நம்ப முடியாது. அவர்களின் பாதுகாப்பை அப்பிரதேசத்தில் பெரும்பான்மை ஆதரவைக் கொண்ட ஒரு அரசியல் தலைமை அல்லது பெளத்த மத குருவால் மட்டுமே உறுதிப்படுத்த முடியும். இன்று அவ்வாறானதோர் நிலைமை அம்மக்களுக்கு ஏற்படுத்தப்பட்டுள்ளது. முஸ்லிம் கட்சிகள் அரசியல் சூழ்நிலைக்கு ஏற்றாப்போல் முடிவுகளை எடுக்காமல் எதிர்காலத்தில் முஸ்லிம் சமூகத்திற்கென பாதுகாப்பு கோப்பாடுகளை வகுத்து அதற்கேற்றவாறு செயற்படுதல் வேண்டும். இன்று முஸ்லிம் கட்சிகளிடத்தில் அவ்வாறான பாதுகாப்பு ஏற்பாடுகள் இல்லாததால் இன்று முஸ்லிம் சமூகம் நடு வீதியில் நிற்கின்றது. குருநாகல் மற்றும் புத்தள தாக்குதல்கள் அரசியல்வாதிகளால் நன்கு திட்டமிடப்பட்டு அரங்கேற்றப்பட்டவை. இதன் மூலம் அப்பிரதேச முஸ்லிம்களுக்கு ஒரு எச்சரிக்கை விடுக்கப்பட்டுள்ளது. எதிரே வருகின்ற ஜனாதிபதித் தேர்தல் முஸ்லிம் சமூகத்தை மேலும் நெருக்கடிக்குள் தள்ளும் அளவுக்கு நிலைமைகள் மோசமடையலாம். எனவே முஸ்லிம் சமூகம் குறிப்பாக இளைஞர்கள் உணர்ச்சிகளுக்கு இடம் கொடுக்கமல் புத்தியுடன் செயற்படுதல் வேண்டும். இதற்கு இளைஞர்களை வழிப்படுத்தல் வேண்டும் எனவும் தெரிவித்தார். 26 May 2019 at 02:16 Reply இந்த கருத்துத்தெரிவிக்கும் பாணிக்குத்தான் நிபாக் அல்லது நயவஞ்சகம் எனப்பொருள்படும். அளவு சரியாக இருந்தால் தொப்பியைத் தலையில்போட்டுக்கொள்ளுங்கள்.


text: பிரதமா் வேலைவாய்ப்பு உருவாக்கும் திட்டம்: மானியத்துடன் தொழில் கடன்- Dinamani பிரதமா் வேலைவாய்ப்பு உருவாக்கும் திட்டம்: மானியத்துடன் தொழில் கடன் பிரதமா் வேலைவாய்ப்பு உருவாக்கும் திட்டம் சாா்பில் சேவை மற்றும் உற்பத்தி சாா்ந்த தொழில் தொடங்க மாவட்டத் தொழில் மையம் மூலம் மானியத்துடன் கூடிய கடன் வழங்கப்படுவதாக ஆட்சியா் மகேஸ்வரி ரவிகுமாா் தெரிவித்துள்ளாா். பிரதமரின் வேலைவாய்ப்பு உருவாக்கும் திட்டம் மூலம் சிறு, குறுந் தொழில் நிறுவனங்களை ஏற்படுத்தி, அதன் மூலம் நாடு முழுவதும் 10 லட்சம் பேருக்கு வேலைவாய்ப்பு அளிப்பதே இத்திட்டத்தின் நோக்கமாகும். அதன்படி, பாரதப் பிரதமா் சுய வேலைவாய்ப்பு திட்டத்தையும், ஊரக வேலைவாய்ப்பு திட்டத்தையும் ஒருங்கிணைந்து ஏற்படுத்தும் வகையில், இத்திட்டம் கடந்த 2008-இல் இந்திய சிறு, குறு மற்றும் நடுத்தர நிறுவனங்கள் அமைச்சகம் மூலம் கொண்டு வரப்பட்டது. இத்திட்டத்தின்கீழ் உற்பத்தித் தொழில்களுக்கு அதிகபட்ச கடனாக ரூ.25 லட்சமும், சேவை சாா்ந்த தொழில்களுக்கு ரூ.10 லட்சம் வரையும் பெற்றுக் கொள்ளலாம். உற்பத்தி தொடா்பான திட்டத் தொகை ரூ.10 லட்சத்துக்கு மேலும், சேவைத் தொழில் தொடா்பான திட்டத்தொகை ரூ.5 லட்சத்துக்கு மேலும் இருக்கலாம். இத்தொழில் கடன் பெறுவோா் 8-ஆம் வகுப்பு தோ்ச்சி பெற்றும், 18 வயதுக்குள்ளும் இருக்க வேண்டும். இக்கடன் பெற ஆண்டு வருமான உச்சவரம்பு கிடையாது. நகா்ப்புறத்தில் தொழில் தொடங்குவோருக்கு திட்ட மதிப்பீட்டில் தொடங்கும் தொழில்களுக்கு 15 சதவீதமும், ஊா்ப்புறத்தில் தொழில் தொடங்க 25 சதவீத மானியமும் வழங்கப்படும். அதேபோல், சிறப்பு பிரிவினரான பிற்படுத்தப்பட்ட, பட்டியலின மற்றும் பழங்குடியினா் நகா்ப்புறத்தில் தொழில் தொடங்க 25 சதவீத மானியமும், ஊரகப் பகுதியில் தொழில் தொடங்க 35 சதவீத மானியமும் வழங்கப்படும். இத்திட்டம் மூலம் திருவள்ளூா் மாவட்டத் தொழில் மையம் மூலம் 71 பேருக்கு தொழில் கடன் வழங்கப்பட உள்ளது. இதற்காக நிகழாண்டில் ரூ. 2.10 கோடி ஒதுக்கீடு செய்யப்பட்டுள்ளது. இதில் பயன்பெற விரும்புவோா் இணையதளத்தில் விண்ணப்பிக்க வேண்டும். மேலும், இது தொடா்பாக திருவள்ளூா் அருகே காக்களூா் தொழிற்பேட்டை வளாகத்தில் செயல்பட்டு வரும் மாவட்டத் தொழில் மைய அலுவலகத்தை 044-27666787, 9788877322 ஆகிய தொலைபேசி எண்களில் தொடா்பு கொண்டு தேவையான விவரங்களை அறிந்து கொள்ளலாம்.


நாகசவுரியா நல்ல நடிகர். படப்பிடிப்பில் அமைதியாக இருப்பார். என்மீது அவர் புகார் கூறிய பிறகு அவரை செல்போனில் தொடர்பு கொள்ள முயன்றேன். ஆனால் அவருடன் பேச முடியவில்லை. நாகசவுரியா மட்டுமல்ல... வேறு எந்த நடிகருடனும் எனக்கு மோதல் இல்லை,” என்கிறார் சாய் பல்லவி.


source: wikipedia

text: இத்தாலியக் குடியரசு அல்லது இத்தாலி (இத்தாலிய மொழி: Repubblica Italiana அல்லது Italia - இட்டாலியா) தெற்கு ஐரோப்பாவில் உள்ள ஒரு நாடு. இதன் நிலப்பகுதியானது கால்பாதம் போன்ற தீபகற்பப் பகுதியையும், மத்திய தரைக் கடல் பகுதிகளான சிசிலி மற்றும் சார்தீனியா என்ற தீவுப்பகுதிகளையும் கொண்டதாகும். இத்தாலியின் வடக்கே ஆல்ப்ஸ் மலைப் பகுதியில் பிரான்ஸ், சுவிட்சர்லாந்து, ஆஸ்திரியா, சிலவேனியா ஆகிய நாடுகள் எல்லைகளாகவும் அமைந்துள்ளன. சான் மேரினோ மற்றும் வத்திக்கான் நகர் என்ற இரு தனி நாடுகளும், இத்தாலியின் நிலப்பகுதிக்குள் அமைந்துள்ளன. ஐரோப்பிய ஒன்றியம், ஜி8, ஜி20 ஆகியவற்றில் உறுப்பினராக உள்ளது. உலகில் வாழ்வதற்கு ஏற்ற நாடுகளில் முதன்மையான நாடுகளில் இதுவும் ஒன்று. இத்தாலியின் தலைநகரான உரோம் நகரம் மேற்கத்தியக் கலாச்சாரத்தின் வளர்ச்சியில் முக்கியப் பங்காற்றியுள்ளது. புவியியல் இத்தாலி தெற்கு ஐரோப்பாவில் உள்ளது. மொழிகள் இத்தாலிய மொழியே இத்தாலியின் ஆட்சி மொழியாகும். ஐந்தரை கோடி மக்கள் இம்மொழியை தாய்மொழியாகப் பேசுவதாக அறியப்படுகிறது. இருப்பினும் உலகளவில் 15 கோடி மக்கள் இம்மொழியை பேசுவதாக கணிக்கப்படுகிறது. நாடு முழுவதும் பல வட்டார வழக்குகள் உள்ளன. சிறுபான்மையினரின் மொழிகளும் அவர்கள் வசிக்கும் பகுதிகளில் ஆட்சிமொழிகளாக அங்கீகரிக்கப்பட்டுள்ளன. பிரெஞ்சு, செருமன் மொழிகள் சில வட்டாரங்களில் பேசப்படுகின்றன. இத்தாலிய மொழியுடன் சிறுபான்மையினரின் மொழிகளிலும் கல்வி பயில வாய்ப்பு உள்ளது. சமயம் கிறித்தவமே பிரதான சமயமாகும். பிற சமயத்தினர் குறைவான விகிதத்திலேயே வாழ்கின்றனர். கத்தோலிக்கக் கிறித்தவமே பலரால் கடைப்பிடிக்கப்படுகிறது. விளையாட்டு கால்பந்தாட்டமே பிரதான விளையாட்டாகும். உலகக் கால்பந்தாட்டக் கோப்பையிலும் இத்தாலி கலந்துகொண்டு கோப்பைகளை வென்றுள்ளது. கைப்பந்தும், கூடைப்பந்தும் முக்கியமான விளையாட்டுகளாகும். இத்தாலியின் சிறப்புகள் இத்தாலியில் கி.மு.8000(Neolithic) ஆண்டு காலத்திலேயே, காமுனி(Camunni) நாகரீகம் இருந்துள்ளது. அதற்கானச் சான்று, இத்தாலியின் லோம்பார்டி மண்டலப் பகுதியிலுள்ள வால்கமோனிகா(Valcamonica)பள்ளத்தாக்குப் பகுதியின், பாறை ஓவியக் கீறல்களிலுள்ளன.. இத்தாலி, ஐரோப்பியப் பண்பாடுகள் பலவற்றின் உறைவிடமாக விளங்கியது. மேற்குலக பண்பாட்டின் தலைநகராக ரோம் நகரம், பல நூற்றாண்டுகளாக இருந்தது. பரோக் என்றழைக்கப்படும் மேற்குலக கலாச்சாரம், 17ஆம் நூற்றாண்டின் ஆரம்பத்தில் ரோமிலேயே ஆரம்பமானது. அத்துடன் கத்தோலிக்க திருச்சபையும் இங்கேயே இருக்கிறது. 19ஆம் நூற்றாண்டின் நடுப் பகுதியில் இருந்து 20ஆம் நூற்றாண்டின் நடுப் பகுதி வரையில், இத்தாலி காலனித்துவப் பேரரசாக இருந்தது. இன்று, இத்தாலி ஒரு மக்களாட்சிக் குடியரசாகவும், வளர்ச்சியடைந்த நாடுகளில் ஒன்றாகவும் உள்ளது. மக்களின் வாழ்க்கைத் தரநிலை அளவீட்டில் உலகின் 8ஆவது நாடாக இத்தாலி விளங்குகிறது. இத்தாலி ஐரோப்பிய ஒன்றியம், நேட்டோ ஆகிய அமைப்புகளின் ஆரம்ப உறுப்பு நாடாகும். ஜி8 அமைப்பிலுள்ள ஒரு உறுப்பு நாடாகும். இத்தாலியின் தோற்றம் தற்போதுள்ள இத்தாலியக் குடியரசு நாடு 1946 ஜூன் 2 இல் உருவானது. அதற்குமுன், இத்தாலிய பேரரசாக (Kingdom of Italy) 1861, மார்ச் 17 முதல் இருந்தது. இத்தாலிய இராச்சியம் உருவாவதற்கான விதைக்கரு பல்வேறு வரலாற்று நிகழ்வுகளால் தோன்றியது. அவை வருமாறு;- 14-17ஆம் நூற்றாண்டுகளில் ஏற்பட்ட எலிக்கொள்ளை நோய் (Plague); 65 ஆண்டுகள் நடந்த இத்தாலியப் போர்கள் – (1494–1559); அப்போர்களுக்குப்பின், உருவான அரசுகளின் அமைதியான ஒருங்கிணைந்த ஆட்சிமுறைகள்; 154 ஆண்டுகள் நடைபெற்ற எசுப்பானிய (Habsburg Spain) ஆட்சி முறை – (1559–1713). 83ஆண்டுகள் நடைபெற்ற ஆஃசுதிரிய (Habsburg Austria) ஆட்சி முறை – (1713–1796); 18ஆண்டுகள் நடைபெற்ற பிரென்'சு குடியரசின் ஆட்சி முறை – (1796–1814); 1814ல் நடைபெற்ற வியன்னா பேராயத்தின் தீர்மானங்களும், செயலாக்கங்களும் ஆகும். இத்தாலியின் மண்டலங்கள் இத்தாலிய நாடானது, 20 மண்டலங்களாகப் பிரிக்கப்பட்டுள்ளன. இவற்றில் ஐந்து மண்டலங்களுக்கு, சிறப்பு அதிகாரங்கள் வழங்கப்பட்டுள்ளன. மற்றவை, சாதாரண அதிகாரங்களுள்ள மண்டலங்கள் ஆகும். அம்மண்டலங்கள் ஆட்சி நிர்வாகத்திற்காக, இரண்டு அல்லது அதற்கு மேலும் ஒரு தடவை பிரிக்கப்பட்டுள்ளன. அ'சுடாப் பள்ளத்தாக்கு(Valle d'Aosta) என்ற சிறப்பு மண்டலம், அங்ஙனம் பிரிக்கப்படாத மண்டலமாகும். இவற்றையும் பார்க்க இத்தாலிய ஐக்கியம் இத்தாலிய மொழி பொம்பெயி வெளி இணைப்புகள் Presidenza della Repubblica - இத்தாலிய அதிபரின் உத்தியேகபூர்வ இணையத்தளம். (இத்தாலிய மொழியில்) Parlamento - இத்தாலிய நாடாளுமன்ற உத்தியேகபூர்வ இணையத்தளம்.(Senate in Italian only) Italia.gov.it Main governmental portal (இத்தாலிய மொழியில்) Ministero degli Affari Esteri, Italian Foreign Office இத்தாலிய வரைபடம். - இத்தாலியின் வரைபடமும் பிராந்தியங்களும். இத்தாலி - வரைபடமும் வாநிலையும் - வரைபடமும் ஆறு நாட்களிற்கான வாநிலை முன் அறிவித்தலும். இத்தாலித்தமிழ்.கொம் இத்தாலி வாழ் தமிழ் மக்களுக்காக உருவாக்கப்பட்ட முதலாவது இணையத் தளம். இத்தாலித் தமிழர்களின் கலை, கலாச்சார, சமூக, புகலிட மற்றும் பலவற்றை உள்ளடக்கி வெளி வந்துள்ளது. மேற்கோள்கள் இத்தாலி ஐக்கிய நாடுகள் சபையின் உறுப்பு நாடுகள்


text: மரியா மாண்ட்டிசோரி (ஆகஸ்ட் 31, 1870 – மே 6, 1952) இத்தாலியைச் சேர்ந்த கல்வியாளர், மனோதத்துவ மருத்துவர். இத்தாலியில் மருத்துவ பட்டம் பெற்ற முதல் பெண். இவர் சிறு குழந்தைகளை பயிற்றுவிக்க ஒரு புதிய முறையை உருவாக்கி ஜனவரி 6, 1907 இல் ரோம் நகரில் தனது பள்ளியில் அறிமுகப்படுத்தினார். இவரது முறையை பின்பற்றி கல்வி கற்ற குழந்தைகள் சிறு வயதிலேயே விளையாட்டை விட வேலையில் சாதிக்க அதிக ஆர்வம் காட்டினர். தொடர்ந்து மூளைக்கு வேலை கொடுத்தாலும் அதிகம் களைப்படைவதில்லை. இதனால் இவரது முறையை ஐரோப்பா முழுவதும் பயன்படுத்த துவங்கினர். நெதர்லாந்தில் மிக புகழ் வாய்ந்த ஆசிரியப்பயிற்சி பள்ளியை நிறுவினார். பின்னாளில் 1939 முதல் 1947 வரை இந்தியாவிலும் இலங்கையிலும் பணியாற்றினார். மாண்டிசோரி முறைக் கல்வி இந்த கல்வி முறை குழந்தைகள் தாமாக முன்வந்து செயல்படுவதற்கும், தனது தேவைகளை தானே செய்து கொள்ளவும் வழி செய்கிறது. இந்த முறையில் நடக்கும் வகுப்புகளில் ஆசிரியர்கள் இல்லை, மாறாக அவர்கள் வழிநடத்துபவர்கள் என்றே கருதப்படுகிறார்கள். குழந்தைகள் புதியவற்றை தாமாக முன்வந்து ஆர்வமுடன் கற்றுக் கொள்ளவும். அவர்கள் தவறான பழக்கங்களை கற்றுக் கொள்ளாமலும், குழந்தைகளின் முயற்சிகள் வீணாகிப் போகாமலும் பார்த்துக் கொள்வதே இந்த வழிநடத்துபவர்களின் (ஆசிரியர்களின்) பணி. இவரது மிகச்சிறந்த புத்தகங்கள் "The Absorbent Mind", "The Discovery of the Child". இத்தாலிய அறிஞர்கள் புகழ்பெற்ற பெண்கள் 1870 பிறப்புகள் 1952 இறப்புகள் கல்வியாளர்கள் இத்தாலிய மெய்யியலாளர்கள்


முத்துச்சிதறல்: April 2010 இல்லத்தில் ஒரு மருந்தகம்! அன்றாடம் நாம் உண்ணும் உணவில் சேர்க்கும் தானியங்கள், மசாலாப்பொருள்கள், பழங்கள் எல்லாமே சிறந்த மருந்து பொருள்கள்தான். இவைகளை வைத்து, நம் உடலில் தோன்றும் சிறு சிறு கோளாறுகளுக்கு மருத்துவரிடம் போகாமல் நாமே நிவாரணங்களை செய்து கொள்ள முடியும். இவை போக நாட்டு மருந்துகள் எனப்படும் அரிசித் திப்பிலி, கண்டத் திப்பிலி, ஓமம், சித்தரத்தை, அதிமதுரம், வால் மிளகு, போன்றவை கண்கண்ட பொக்கிஷங்கள். இவற்றை சிறு சிறு அளவில் [ 50 கிராம் போல] வாங்கி சுத்தம் செய்து சமையலறையின் ஒரு ஷெல்ஃபில் வைத்துக்கொண்டால், தலைவலி, சளி, ஜுரம், உடல் வலி, வயிற்றுப்போக்கு, தலைவலி, இவற்றையெல்லாம் நாமே சரி செய்து விடலாம். உடலுக்கும் நல்லது. பணமும் மிச்சமாகும். இந்த மாதிரி மருத்துவ முறைகள் எல்லாம் தற்போது புழக்கத்தில் மிக மிகக் குறைந்து வருகிறது. சமீபத்தில் ஊரில் மளிகைச் சாமான்கள் வாங்கும்போது, கடைக்காரர் ‘இந்த காலப்பெண்கள் கொசுத்தொல்லைக்குக்கூட கொசுவர்த்தி காயில்கள்தான் வாங்கி உபயோகித்து, அதை சுவாசிப்பதால் குழந்தையின் உடல் நலத்திற்கும் கேடு விளைவிக்கிறார்கள். நம்ம சாம்பிராணியை விட ஒரு சிறந்த கொசுவர்த்தி இருக்கிறதா என்ன?” என்று குறைப்பட்டுக் கொண்டார். அது நூற்றுக்கு நூறு உண்மை. இங்கே நம் வீட்டில் இருக்கும் பொருள்களைக்கொண்டே சில மருத்துவக் குறிப்புகளை எழுதியிருக்கிறேன். 1. தொடர்ந்த வயிற்றுப்போக்கிற்கு: ஒரு டம்ளர் சூடான டீ டிகாஷனில் ஒரு மூடி எலுமிச்சை சாறை கலந்து சிறிது தேனும் கலந்து குடிக்கவும். தினமும் இரு முறை குடிக்கலாம். வெய்யில் காலங்களில் அதிக உஷ்ணத்தால் சிறு நீர் அதிகம் பிரியாது அதிக எரிச்சலுடன் வெளியேறும். அந்த மாதிரி சமயங்களில் உளுந்து மிகக் கண்கண்ட மருந்து! ஒரு பிடி உளுந்தைக் கழுவி ஒரு சொம்பு தண்ணீரில் அரை மணி நேரம் ஊறவைத்துக் குடித்தால் குடித்த சில நிமிடங்களிலேயே எரிச்சல் அடங்குவதையும் தாராளமாக சிறு நீர் பிரியத் தொடங்குவதையும் காணலாம். ஒரு சொம்பு நீர் காலியானதும் அதே உளுத்தம்பருப்பிலேயே மறுபடியும் இன்னொரு தடவை நீர் ஊற்றி ஊறிய தண்ணீரைக் குடிக்கலாம். 3. வயிற்றுப்பொருமல், வாயு முதலிய சங்கடங்களுக்கு: சுக்கு2ஸ்பூன், ஓமம்2ஸ்பூன், மிளகு2ஸ்பூன், சீரகம்2ஸ்பூன், ஒரு பட்டாணி அளவில் பெருங்காயத்துண்டு-இவற்றை வெறும் வாணலியில் இலேசாக வறுத்து ஆறியதும் பொடிக்கவும். பெருங்காயத்தை மட்டும் சிறிது எண்னெயில் வறுத்துக் கொண்டு மற்ற பொருள்களுடன் சேர்த்துப் பொடிக்கவும். தினமும் சாப்பிட ஆரம்பிக்கும்போது ஒரு கை சூடான சாதத்தில் சிறிது நல்லெண்னெய் ஊற்றி இந்தப்பொடி ஒரு ஸ்பூன் கலந்து சாப்பிடவும். அதன் பின் மற்ற உணவுப்பொருள்களை சாப்பிடலாம். 4. சிறுநீரகக் கல் தோன்றி வலியுடன் அவதிப்படுபவர்களுக்கு: ஒரு கப் வாழைத்தண்டு துண்டுகளை சிறிது நீரில் மிக்ஸியில் அரைத்துப் பிழிந்து மோர், சிறிது உப்பு, 1 ஸ்பூன் எலூமிச்சை சாறு கலந்து தினமும் இரு வேளை குடித்து வந்தால் வலி அடங்குவதுடன் 15 நாட்களில் கற்கள் கரைந்து சிறு நீருடன் வெளியேறும். இந்த வலி இருப்பவர்கள் மட்டன், பால், ப்ளம்ஸ் பழம் இவற்றை அறவே தவிர்க்க வேண்டும். 5. சளி, இருமல், தொண்டை வலிக்கு: சித்தரத்தை, வால் மிளகு, அதிமதுரம், மிளகு, அரிசித்திப்பிலி இவை அனைத்தும் வகைக்கு ஒரு ஸ்பூன் எடுத்து மிக்ஸியில் ஒன்று பாதியாய் அடித்து வைத்துக்கொள்ளவும்.3கடுக்காய்களை தோலை மட்டும் நீக்கி இந்த மருந்து பொள்களுடன் சேர்த்து, பனங்கல்கண்டு அரை கப், தண்ணீர்3கப் சேர்த்து கொதிக்கவிடவும். கஷாயம் பாதியாக சுண்டும்போது இறக்கவும். தினமும் இரு வேளை கால் கப் சூடாகக் குடித்து வந்தால் நல்ல பலன் கிடைக்கும். இடுகையிட்டது மனோ சாமிநாதன் நேரம் 21:36 26 கருத்துரைகள் இந்த இடுகையின் இணைப்புகள் விருதுகள் வழங்கிய சகோதரி கிருஷ்ணவேணிக்கு என் இதயங்கனிந்த நன்றி! இதில் கீழுள்ள ராணி விருதை சகோதரிகள் கெள்சல்யாவிற்கும் பிரபாவிற்கும், கீழுள்ள ராஜ விருதை சகோதரர்கள் குமார், மோகன்குமார், அஹமது இர்ஷாத் ஆகியோருக்கும், கீழுள்ள ‘சிறந்த உணவு வலைத்தளத்திற்கான’ விருதை இடுகையிட்டது மனோ சாமிநாதன் நேரம் 23:15 17 கருத்துரைகள் இந்த இடுகையின் இணைப்புகள் அன்பென்பது.. .. .. அன்பென்பது தண்மை என்று புலவர் சொன்னார்- ஆனால் அதுவும் தணலாய் சுட்டது சில நேரம்! அன்பென்பது அழகென்று அறிஞர் சொன்னார்-ஆனால் அதுவும் சிதைந்து அழிந்தது சில நேரம்! அன்பென்பது மலரென்று கவிஞர் சொன்னார்-ஆனால் அதுவும் சருகாய் உதிர்ந்தது சில நேரம்! அன்பென்பது உண்மையென்று கற்றோர் சொன்னார்-ஆனால் அதுவும் பொய்யாய்க் கரைந்தது சில நேரம்! அன்பென்பது தெய்வமென்று பெரியோர் சொன்னார்-ஆனால் அதுவும் சிலையாய்ப் போனது சில நேரம்! அன்பென்பது அமுதமென்று சிலர் சொன்னார்-ஆனால் அதுவும் விடமாய்ப்போனது சில நேரம்! அன்பென்பது இசையென்று பலர் சொன்னார்-ஆனால் அதுவும் ஸ்ருதி கலைந்து போனது சில நேரம்! அன்பென்பது யாதென்று அலைந்து நின்றேன்! அறிந்தபோது உனர்ந்தபோது அசந்து நின்றேன்! அன்பென்ற தண்மைதான் மழலைதன் விரல் தொடுகை! அன்பென்ற உண்மைதான் மழலைதன் புன் சிரிப்பு! அன்பென்ற அழகுதான் மழலைதன் தளிர் நடை! அன்பென்ற கடவுள்தான் மழலைதன் குளிர்ப்பார்வை! அன்பென்ற மலர்தான் மழலைதன் எழில்முகம்! அருஞ்சுவைக் கற்கண்டும் அருமருந்தும் தோற்குமே அன்பென்ற அமுதமாம் அழகு மழலைப் புன்சிரிப்பில்! அன்பென்பதற்கு பல இலக்கணங்களுண்டு. அரச காலப் புலவர்கள் முதல் இன்றைய கவிஞர்கள் வரை அன்பைப்பற்றி பாடாத பாடல்கள் இல்லை. அதை செவிப்புலன் அற்றவர் கூட கேட்க முடியும். குரலிழந்தோர்கூட பேச முடியும். பார்வையிழந்தோர்கூட பார்க்க முடியும். அன்றைய காலத்தில் அன்பை முன் வைத்துத்தான் திரைபப்டங்கள், நாவல்கள், பாடல்கள் தோன்றின. காதலும் பாசமும் நட்பும் உண்மையான அன்பையும் சத்தியத்தையும் பிரதானமாக வைத்து வளர்ந்தன. இன்றைக்கு எல்லாமே முன்னணியில் நிற்கின்றன, உண்மையான அன்பைத்தவிர! சிறு வயதில் பெற்றோர் பாசம், பள்ளி வயதில் ஆசிரியரிடம் அன்பு, இளம் வயதில் காதல், அதன்பின் குழந்தையிடம் பாசம்-இப்படி வலைப்பின்னல்களாய் அன்பு ஏதாவது ரூபத்தில் நம்மை பின்னிப் பிணைந்து மனதின் ஈரத்தைக் காத்துக்கொண்டேயிருக்கிறது. ஆனால் பல வருடங்களின் வாழ்வியல் அனுபவங்களுக்குப் பின்னாலும் அன்பின் இலக்கணம் முழுமையாகப்புரிவதில்லை. இதயத்தின் தேடலுக்கு மனதில் எழுந்த பதில் சிறு முயற்சியாக, கவிதையாக இங்கே வெளிப்பட்டிருக்கிறது! படத்திற்கு நன்றி தமிழாக்கம் வலைத்தளத்திற்கு! இடுகையிட்டது மனோ சாமிநாதன் நேரம் 10:05 34 கருத்துரைகள் இந்த இடுகையின் இணைப்புகள் இதுவும் கண்ணாடி ஓவியத்திற்கான கலர்களை வைத்து அவுட்லைன் வரைந்து அதன் பிறகு ஆயில் கலர் போல ஷேட்ஸ் கொடுத்திருக்கிறேன். ஓவியத்தை அரை மணி நேரத்திற்குள் வரைந்து முடித்து விட்டாலும் நகைகள் வரைய நேரம் பிடித்தது. இடுகையிட்டது மனோ சாமிநாதன் நேரம் 21:41 55 கருத்துரைகள் இந்த இடுகையின் இணைப்புகள் இனிய தமிழ்ப் புத்தாண்டு வாழ்த்துக்கள்!! என் ‘முத்துச்சிதறலுக்கு’ வருகை தந்து கருத்துரைகளும் வழங்கி வரும் என் அன்பு சகோதர, சகோதரியர்க்கு இனிய தமிழ்ப் புத்தாண்டு வாழ்த்துக்கள்!! சமையல் பகுதியில் முதன்முதலாக ‘ரஸ மலாய்’ என்னும் இனிப்புடன் ஆரம்பிக்கிறேன். இதில் பல வகைகள் இருக்கின்றன. ரிக்கோட்டா சீஸ் வகையை உபயோகித்தும் ரஸ மலாய் செய்யப்படுகிறது. ஆனால் எல்லா வகைகளையும் விட இந்த பக்குவம் மிகவும் சுவையானது மட்டுமல்ல, சுலபமானதும்கூட. என் நெருங்கிய உறவினரிடம் இதை நான் 30 வருடங்களுக்கு முன்னர் கற்றுக்கொண்டேன். இதன் சுவை அறிந்த பின், நான் மற்ற ரஸ மலாய் வகைகளிடம் போனதேயில்லை. பால் பவுடர் [full cream]- 1 1/4 கப்+20 டீஸ்பூன் மைதா மாவு- 1 டீஸ்பூன் பேக்கிங் பவுடர்- 1 டீஸ்பூன் சீனி- 8 மேசைக்கரண்டி குங்குமப்பூ- ஒரு சிட்டிகை மெல்லியதாக சீவிய பாதாம் பருப்பு- 1 மேசைக்கரண்டி மெல்லியதாக சீவிய பிஸ்தா-2மேசைக்கரண்டி ஏலக்காய் பவுடர்- அரை டீஸ்பூன் 1 1/4 கப் பால் பவுடர், பேக்கிங் பவுடர், மைதா மூன்றையும் மூன்று முறை சலிக்கவும். எண்ணெய், முட்டை கலந்து பிசையவும். சில சமயம் முட்டை பெரியதாய் அதிக நீர்ப்பசையுடன் இருந்தால் பிசையும் மாவு கொழகொழவென்று போகலாம். அந்த மாதிரி சமயத்தில் மேலும் சிறிது பால் பவுடர் சேர்க்கலாம். பிசைந்த மாவு கிளாஸ் போல பளபள்ப்பாகவும் மிருதுவாகவும் இருக்கும். சிறிய அரை நெல்லிக்காய் அளவு உருண்டைகள் செய்யவும். உருண்டைகள் உருட்டும்போது கைகளுக்கு அதிகம் அழுத்தம் கொடுக்காமல் உருட்டவும். மீதி பால் பவுடரை தண்ணீரில் கரைத்து கொதிக்க வைக்கவும். கொதிக்கும்போது குங்குமப்பூவையும் சீனியையும் சேர்க்கவும். இப்போது ஐந்து உருண்டைகள் கொதிக்கும் பாலில் போடவும். உருண்டைகள் உடனேயே வெந்து மேலெழும்பி வரும். உடனேயே ம்றுபடியும் ஐந்து உருண்டைகள் போடவும். இதுபோல அனைத்து உருண்டைகளும் பாலில் போட்டு வெந்து மேலெழும்பியதும் சிறு தீயில் ஐந்து நிமிடங்கள் வேக வைக்கவும். ஏலப்பொடியை தூவி மெதுவாக கலக்கவும். பாதாம் பருப்பு, பிஸ்தா பருப்புகளைத் தூவி குளிர்சாதனப்பெட்டியில் வைத்து நன்கு குளிர்ச்சியடைந்ததும் பரிமாறவும். இடுகையிட்டது மனோ சாமிநாதன் நேரம் 22:18 49 கருத்துரைகள் இந்த இடுகையின் இணைப்புகள் இன்றைய இளம் பெண்களுக்கு! காலச்சுழற்சிகளில் வசந்த காலம் மறைந்து இலையுதிர்காலத்தில் உடல் வலிமை, மன வலிமை குறைந்து ஆயிரம் ஏக்கங்களுடனும் வலிகளுடனும் தன் நாட்களை கழிக்கும் முதியவர்களை நீங்கள் கவனித்திருக்கிறீர்களா? அந்தக் காலத்தில் கூட்டுக்குடும்பங்களாய் வாழ்ந்த காலத்தில் முதுமையிலும் குடும்பத்தில் அவர்களுக்கு பங்கிருந்தது. ஆக்கப்பூர்வமான சிறுசிறு வேலைகள் உற்சாகத்தைத் தந்து அவர்கள் மனதை பாதுகாத்தன. பேரக்குழந்தைகள் அவர்களுக்கு பாரமாக இருந்ததில்லை. ஆனால் இன்றோ, மகன் மருமகள் தத்தம் பணிகளுக்குச் செல்வதால் அவர்கள் குழந்தைகளைப் பார்த்துக்கொள்வது அவர்களுக்கு முழு நேர கடமையாகி விடுகிறது. வயதின் சுமை, பல வருட உழைப்பு இவைகளெல்லாம் தினசரி வேலைகளை சுவாரஸ்யமே இல்லாததாக ஆக்கி விடுகின்றன. இன்னுமே உழைப்பா, இனியும் ஓய்வில்லையா என்ற கேள்விகளும் சார்ந்திருத்தலும் அவர்களை தளர வைத்து விடுகின்றன. ஒரு ஹிந்திப் படம். பெயர் நினைவில்லை. அமிதாப் பச்சன் நடந்து போகும்போது சற்று தடுமாறுவார். அருகில் இருந்த மகன் அவரைத் தாங்கி உதவும்போது அமிதாப் அந்த உதவியை மறுப்பார். அப்போது அந்த மகன் ‘ நான் சின்னப் பையனாக இருந்தபோது இப்படி தடுமாறியபோது நீங்கள்தானே என்னை நடை பழக்கி என்னை தடுமாறாமல் நடக்க வைத்தீர்கள். அதை இப்போது நான் உங்களுக்குச் செய்யக் கூடாதா?’ என்று கேட்பார். இந்த அன்பும் அக்கறையும் பரிவும் ஒவ்வொரு மகனிடமும் மருமகளிடமும் இருக்குமானால் இன்றைக்கு முதியோர் இல்லங்கள் பெருகியிருக்கத் தேவையில்லை. கொஞ்ச நாட்களுக்கு முன்னால் ஒரு முதியோர் இல்லத்திற்குச்சென்று அங்குள்ள அனைவருக்கும் உணவளித்தபோது மனம் அப்படியே கனத்துப் போனது. எத்தனை வலி அந்த கண்களில்! அந்த இல்லத்தில் அவர்களை நன்றாகப் பார்த்துக்கொள்கிறார்கள்தான். அடிக்கடி போவதால் அதைப்பற்றி எனக்கும் நன்றாகத் தெரியும். ஆனால் கவனிப்பும் வேளாவேளைக்கு சாப்பாடும் மட்டும் அவர்களுக்கு இந்த வயதில் போதுமா? கருணை மட்டும் அவர்களுக்கு மன நிறைவைத் தந்து விடுமா?அவர்களின் மன வலி எதனால் போகும்? தன் ரத்த உறவுகளின் அன்பான கவனிப்பினால்தானே போகும்? இது ஏன் இன்றைய இளம் ரத்தங்கள் நிறைய பேருக்கு புரிவதில்லை? வயதாக வயதாக, ஒரு சிறு குழந்தையின் மனமும் உடலுமாக, உடல் குறுகி, நோய் பெருகி தள்ளாட்டமாய் நடக்கையில் அவர்கள் நெஞ்சில் தேன் வார்ப்பது எது? அவர்களின் பிள்ளைகளின் அன்புதானே? உட்கார்ந்து நலம் விசாரித்து, அன்பும் அக்கறையுமாக பேசக்கூடிய மகன்கள் இன்றைக்கு குறைந்து வருகிறார்கள். தலைமுறை இடைவெளியை மதிக்கத் தெரிந்த இளையவர்கள் இன்று பெரும்பாலும் அருகிவிட்டார்கள். சுயநலம், அவசர யந்திரத்தனமான வாழ்க்கை, இதெல்லாம் தன்னைப் பெற்று வளர்த்தவர்களையே மறக்க வைக்கிறது. ஒருமுறை எங்கள் குடும்ப நண்பர் என்னிடம் ‘நீங்களெல்லாம் மஞ்சள் குங்குமத்துடன் போய்ச்சேர வேண்டும் என்பீர்கள்! அது எத்தனை சுய நலம்! இத்தனை வருடங்கள் உங்களையே சார்ந்து வாழப் பழகி விட்டோம். எங்களுக்கு உடல் நலமில்லாது படுக்கையில் சாய்ந்தால் திருமணமாகிச் சென்று விட்ட மகளும் துடைத்து விட முடியாது. மருமகளும் செய்ய முடியாது. ஆனால் நாங்களே இல்லாமல்போனால்கூட, அவர்களால் உங்கள் உடம்பை துடைக்கவும் வாந்தி எடுத்தால்கூட அருவருப்பிலாமல் செய்யவும் முடியும்’ என்று சொன்னது நினைவுக்கு வருகிறது. இங்குதான் நான் இன்றைய இளம் பெண்களிடம் வருகிறேன். உங்களை எப்படி உங்கள் பெற்றோர் அருமை பெருமையாக வளர்த்து ஆளாக்கி திருமணம் செய்து கொடுக்கிறார்களோ, அதே மாதிரிதான் உங்கள் கணவரைப் பெற்றவர்களும் சீரும் சிறப்புமாக வளர்த்து தங்கள் மகனை உங்கள் கையில் ஒப்படைக்கிறார்கள். உங்கள் பெற்றோர் உங்களைப் பிரிந்த போது அவர்களுக்கு எந்த அளவு மன வலி இருந்ததோ, அதே அளவு உங்கள் கணவரைப் பெற்றவர்களும் மன வலியால் அவதிப்படுகிறார்கள். இதில் இன்னும் கொடுமை, அவர்கள் மகனுடன் அருகிலேயே இருந்தாலும், மனதால் அவனைப் பிரிந்திருக்க வேண்டிய கட்டாயம் அவர்களுக்கு இருக்கிறது. இந்த விலகல் மகனுக்குத் திருமணம் செய்யும் ஒவ்வொரு தாயுன் தந்தையும் அனுபவிப்பதுதான். படித்தவர்களும், அனுபவமடைந்தவர்களும், அதிக சகிப்புத்தன்மை உடையவர்க்ளும் இந்த விலகலை சமாளித்துக் கொள்கிறார்கள். பக்குவமற்றவர்களாலும் அனுபவம் குறைந்தவர்களாலும் திடீரென்று வந்த இந்த விலகலை சீரணித்துக்கொள்ள முடிவதில்லை. நீங்கள் எப்படி இப்போது உங்கள் குழந்தையை சீராட்டி வளர்க்கிறீர்களோ, அதே மாதிரிதான் அவர்கள் 30 வயது வரை தங்கள் மகனை வளர்த்து உங்களிடம் ஒப்படைக்கிறார்கள். அதுவரை இருந்த நெருக்கம், மனம் திறந்த பேச்சு, பகிர்தல் எல்லாமே திடீரென்று குறையும்போது அந்த மாமியாரால் அதை சமாளிக்க முடியாமல் திணறுகிறாள். தோழமைக்கு நேரம் குறையும்போது மாமனாருக்கோ மகனின் விலகல் சோர்வைக் கொடுக்கிறது. கோபம், ஆங்காரம், போட்டி, பொறாமை, பாதுகாப்பின்மை, கொந்தளிப்பு-இதெல்லாம் உருவாகுவது இப்படித்தான். இதன் காரணமாக அவர்கள் வார்த்தைகளை வீசி இறைப்பதையும் கோபத்தில் கொந்தளிப்பதையும் குறைகள் எதற்கெடுத்தாலும் கண்டுபிடிப்பதையும் நான் நியாயமென்று சொல்ல வரவில்லை. பாதுகாப்பின்மையென்ற உணர்வினால் அவர்கள் செய்கிற தவறுகளை நீங்கள் மன்னிக்க முயற்சி செய்யுங்கள். அவர்கள் செய்கின்ற தவறுகளை கண்ணீருடனோ அல்லது மென்மையாகப் பேசியோ அவர்களை மாற்ற முயற்சி செய்யுங்கள். அதுவரை வளர்ந்த இடத்திலிருந்து ஒரு செடியை அப்படியே வேரோடு பிடுங்கி வேறொரு இடத்தில் நட்டு வைப்பதுபோல, புதிய இடத்திற்கு நிறைய எதிர்பார்ப்புகளுடன் வந்த உங்களுக்கு கடுஞ்சொற்களும் அலட்சியப்போக்கும் நிச்சயம் காயப்படுத்தும். ஆனால் மனித இதயம் அளவற்ற கருணையால்தான் முழுமை அடையும். உங்களுக்கு மன வலிமையும் உடல் வலிமையும் அதிகம். அவர்களை சிறு குழந்தையாக எண்ணி உங்களின் உள்ளத்துக் கருணையெல்லாவற்றையும் அவர்களிடம் காண்பியுங்கள். ஒரு தாயாக அவர்களுக்கு பாதுகாப்பு கொடுங்கள். உள்ளம் குளிர அவர்கள் சிரிக்கும் சிரிப்பு உங்களை பல்லாண்டு காலம் நலமுடன் வாழ வைக்கும். குடும்பம் ஒரு கோவிலாக இருந்தால் முதியோர் இல்லங்கள் எப்படி பெருகும்? ஆதரவு யாருமே இல்லாது போனவர்களுக்குத்தான் முதியோர் இல்லங்கள். ரத்தமும் சதையுமாக பெற்ற மக்கள் இருப்பவர்களுக்கு அல்ல. படத்துக்கான நன்றி விக்கிபீடியாவிற்கு!! இடுகையிட்டது மனோ சாமிநாதன் நேரம் 23:05 40 கருத்துரைகள் இந்த இடுகையின் இணைப்புகள் இதுவும் வாட்டர் கலரில் நான் வரைந்த ஓவியம்தான். ஆனால் முந்தையதைப்போலல்லாமல் நிறைய ஷேட்ஸ் இதில் உபயோகித்திருக்கிறேன். இடுகையிட்டது மனோ சாமிநாதன் நேரம் 23:22 41 கருத்துரைகள் இந்த இடுகையின் இணைப்புகள்


text: பளுதூக்குதல்: 77 கிலோ பிரிவில் 367.5 கிலோ தூக்கி சீன வீரர் உலக சாதனை | china wins weightlifting gold, set record - Tamil Oneindia பளுதூக்குதல்: 77 கிலோ பிரிவில் 367.5 கிலோ தூக்கி சீன வீரர் உலக சாதனை பளுதூக்குதல் போட்டியில் ஆண்களுக்கான 77 கிலோ எடை பிரிவில் சீனாவின் ஸான் ஸுகாங் உலகசாதனையுடன் தங்கப் பதக்கம் வென்றார். வெள்ளிக்கிழமை நடைபெற்ற இப் போட்டியில் அவர் மொத்தம் 367.5 கிலோ எடை தூக்கினார்.ஸ்நாட்ச் பிரிவில் அவர் 160 கிலோவும், கிளீன் அண்ட் ஜெர்க் பிரிவில் 207.5 கிலோவும் எடைதூக்கினார். இதில் கிளீன் அண்ட் ஜெர்க் பிரிவில் அவர் உலக சாதனையைச் சமன் செய்தார். கிரீஸ் நாட்டின் விக்டர்மிட்ரோவும் மொத்தம் 367.5 கிலோ எடை தூக்கினார். ஆனால் உடல் எடை குறைவுகாரணமாக சீன வீரருக்குத் தங்கம் கிடைத்தது. ஆர்மீனியா வீரர் ஆர்சென் மெலிக்கியான் வெண்கலப் பதக்கம் வென்றார். ஒலிம்பிக் வரலாற்றில்பளுதூக்குதலில் ஆர்மீனியாவுக்குக் கிடைத்த முதல் பதக்கம் இது என்பது குறிப்பிடத்தக்கது.


உலக கோப்பை கிரிக்கெட் 2019 : இங்கிலாந்து-ஆப்கானிஸ்தான் பலப் பரீட்சை - Ippodhu Home விளையாட்டு உலக கோப்பை கிரிக்கெட் 2019 : இங்கிலாந்து-ஆப்கானிஸ்தான் பலப் பரீட்சை இங்கிலாந்தில் நடந்து வரும் உலக கோப்பை கிரிக்கெட் போட்டிகளில் இன்று (செவ்வாய்க்கிழமை) நடைபெறும் 24வது லீக் ஆட்டத்தில் இங்கிலாந்து-ஆப்கானிஸ்தான் அணிகள் மோதுகின்றன. இயான் மோர்கன் தலைமையிலான இங்கிலாந்து அணி தான் இதுவரை விளையாடிய போட்டிகளில் ஒரு போட்டியில்மட்டுமே தோல்வியைத் சந்தித்திருக்கிறது. தென்ஆப்பிரிக்கா, வங்கதேசம், மேற்கிந்தியத்தீவுகள் அணிகளை வீழ்த்திய இங்கிலாந்து அணி 2வது லீக் ஆட்டத்தில் 14 ரன் வித்தியாசத்தில் பாகிஸ்தானிடம் தோல்வி கண்டது. காயம் காரணமாக தொடக்க ஆட்டக்காரர் ஜாசன் ராய் இந்த ஆட்டம் மற்றும் அடுத்த ஆட்டத்தில் விளையாடமாட்டார் என்று அறிவிக்கப்பட்டுள்ளது. கேப்டன் இயான் மோர்கனின் விளையாடுவது குறித்து இன்று முடிவு செய்யப்படும் என்று தெரிகிறது. ஜாசன் ராய்க்கு பதிலாக ஜேம்ஸ் வின்ஸ்க்கு வாய்ப்பு கிடைக்கலாம். ஆப்கானிஸ்தான் அணி, ஆஸ்திரேலியா, இலங்கை, நியூசிலாந்து, தென்ஆப்பிரிக்கா ஆகிய அணிகளிடம் தொடர் தோல்வியைச் சந்தித்துள்ளது. சமநிலையில் இல்லாத இரு அணிகள் ஆடுவதால் இந்த ஆட்டம் சற்று மந்தமாகவேஇருக்கும். ஏதாவது அதிசயம் நிகழ்ந்தால் மட்டுமே இந்தப்போட்டியில் விறுவிறுப்பைஎதிர்பார்க்க முடியும். Previous articleஉலக கோப்பை கிரிக்கெட் 2019 : மோசமான பீல்டிங், மோசமான பவுலிங், ஆப்பு வாங்கிய மேற்கிந்தியத் தீவுகள் Next articleஉலக கோப்பை கிரிக்கெட் 2019 : தொடையில் ஏற்பட்ட காயத்தால் 3 ஆட்டங்களில் புவனேஸ்வர் குமார் விலகல்


(not with அஜித் & விஜய் ) வைத்து படம் எடுங்கள்.


`இத தான் நாங்க பயன்படுத்துகிறோம்' - திண்டுக்கல் சீனிவாசனை கலங்க வைத்த பெண்மணி! | Dindigul Seenivasan drinks salt water `இத தான் நாங்க பயன்படுத்துகிறோம்' - திண்டுக்கல் சீனிவாசனை கலங்க வைத்த பெண்மணி! திண்டுக்கல்லில் இருந்து கன்னிவாடிக்கு, கொட்டப்பட்டி வழியாக புதிய பேருந்து இன்று முதல் இயக்கப்படுகிறது. இதற்கான விழா கொட்டப்பட்டி கிராமத்தில் நடைபெற்றது. அமைச்சர் திண்டுக்கல் சீனிவாசன் கலந்துகொண்டு கொடியசைத்து பேருந்தை தொடங்கி வைத்தார். நிகழ்ச்சியில் மாவட்ட ஆட்சியர் டாக்டர் வினய், திண்டுக்கல் அரசு கோட்ட அதிகாரிகள் பங்கேற்றனர். துவக்க விழா முடிந்தவுடன் கிராம மக்கள் அமைச்சரை முற்றுகையிட்டனர். ``எங்கள் கிராமத்துக்கு குடிநீர் பிரச்னை பெரும் பிரச்னையாக இருக்கிறது. காவிரி கூட்டுக் குடிநீர் திட்டத்திலிருந்து இரண்டு மாதத்துக்கு ஒருமுறைதான் தண்ணீர் கொடுக்கிறார்கள். தற்போது தண்ணீர் வந்து ஒரு மாதம் ஆகிறது. 15 நாள்களுக்கு ஒருமுறை ஊராட்சி நிர்வாகம் தண்ணீரைக் கொடுக்கிறது. அந்தத் தண்ணீர் வாயில் கூட வைக்க முடியாது. உப்பாக இருக்கிறது. எனவே, தற்போது ஒரு குடம் 15 ரூபாய் விலை கொடுத்து வாங்கிப் பயன்படுத்துகிறோம். எங்கள் பகுதியில் உள்ள நிலத்தடி நீர் மிகவும் உப்புத் தன்மை வாய்ந்ததாக இருக்கிறது. எனவே, நிலத்தடி நீரைப் பயன்படுத்த முடியவில்லை. கூட்டுக்குடிநீர் திட்டம் மூலமாகக் கொடுக்கும் தண்ணீராவது முறையாகக் கிடைக்க நடவடிக்கை எடுக்க வேண்டும்'' எனக் கேட்டார்கள். மனுவையும் கொடுத்தார்கள். மனுவை வாங்கிய அமைச்சர் அதைக் கவனமாகப் படித்துப் பார்த்தார். அப்போது ஒரு பெண்மணி, ``எங்கள் ஊர் தண்ணீரைக் குடிக்கவே முடியாது குடித்துப் பாருங்கள். இந்த தண்ணீரை தான் நாங்கள் தினந்தோறும் பயன்படுத்துகிறோம்'' எனக் கொடுத்தார். அதை வாங்கி கொஞ்சம் குடித்தார் அமைச்சர். ஆனால் அதிக உப்பு காரணமாக குடித்த தண்ணீரைத் துப்பி விட்டார். இதைச் சிலர் புகைப்படம் எடுத்ததைப் பார்த்ததும் டென்ஷனான அமைச்சர், ``இதையெல்லாம் போய் படம் எடுக்கலாமா'' எனச் சத்தம் போட்டுவிட்டு ``உங்களுக்குத் தண்ணீர் கிடைக்க விரைவில் ஏற்பாடு செய்கிறேன்" எனச் சொல்லிவிட்டு இடத்தை விட்டுக் கிளம்பி விட்டார். ``ஒரு சொட்டு தண்ணியைக் கூட அமைச்சரால் குடிக்க முடியல.. ஆனா இதைத்தான் நாங்க தினமும் குடிக்கிறோம்" எனச் சிலர் வேதனையில் குமுறினார்கள். அமைச்சரிடம் இப்படி நடந்துக்கலாமா? என உள்ளூர் நிர்வாகிகள் கிராம மக்களிடம் எரிச்சலைக் காட்டினார்கள்.


கோலாலம்பூர் ஆக 17 கோவிட் 19 தாக்கத்தால் பெரும் சிரமத்தை எதிர்நோக்கி வரும் மக்களுக்கு உதவுவதில் இந்நாட்டிலுள்ள அரசியல்வாதிகள் கவனம் செலுத்த வேண்டும் என கெராக்கான் தேசிய துணைத் தலைவர் ஓ தோங் கியோங் கூறினார். பொது முடக்கத்தால் கடுமையாக பாதிக்கப்பட்டு வாழ்வாதாரத்தை இழந்து இந்நாட்டு மக்களில் பெரும்பாலும் சிரமத்தை எதிர்நோக்கி வருவதாக அவர் சுட்டிக்காட்டினார். நேற்று முன்தினம் பாரிட் புந்தார்,பாகான் செராய், லாருட் மற்றும் பாடாங் ரெங்காஸ் கெராக்கான் தொகுதி பேராளர்கள் மாநாட்டை ஆன்லைன் மூலம் தொடக்கி வைத்து அவர் பேசினார். தற்போது நாட்டு மக்கள் மிக சவால்மிக்க எதிர்காலத்தை எதிர்நோக்கி வருகின்றனர். மக்களின் பிரச்சனைகளுக்கு தீர்வு காண்பதற்கான வழிமுறைகளை அரசியல்வாதிகள் கண்டறிய வேண்டும். அரசியல்வாதிகள் அரசியல் பேதங்களை ஒதுக்கி வைத்துவிட்டு மக்களின் நலன்களுக்கு முன்னுரிமை கொடுக்க வேண்டும் என அவர் வலியுறுத்தினார். இதனுடையே கோவிட் 19 தாக்கம் முடிவடைந்ததும் நடைபெறவிருக்கும் 15வது பொதுத்தேர்தலை சந்திக்க கெராக்கான் தயார் என அவர் குறிப்பிட்டார்.


text: குறிப்பிடத்தக்க கட்டிடக்கலைஞர்களின் பட்டியல் முற்காலக் கட்டிடக்கலைஞர்கள் மார்க்கஸ் அக்ரிப்பா ட்ரலசிய அந்தேமியஸ் (Anthemius of Tralles) இம்ஹோடெப் (Imhotep) இக்டினொஸ் (Iktinos) மிலெட்டஸ் இசிடோர் (Isidore of Miletus) கல்லிக்கிறேட்டஸ் (Kallikrates) நெசிக்கிள்ஸ் (Mnesicles) நிம்ரொட் விட்ருவியஸ் விவாஸ்வட் பதின்மூன்றாம் நூற்றாண்டுக் கட்டிடக்கலைஞர்கள் ராபர்ட் டி லுஸார்ச்செஸ் வில்லார்ட் டி ஹொன்னெக்கோர்ட் பதினைந்தாம் நூற்றாண்டுக் கட்டிடக்கலைஞர்கள் லியொன் பட்டிஸ்டா அல்பர்ட்டி டொனாட்டோ பிரமண்டே பிலிப்போ புருனெலெஸ்ச்சி (Filippo Brunelleschi) லியொனார்டோ டா வின்சி மிக்கெலொஸ்ஸோ மிக்கெலொஸ்ஸி (Michelozzo Michelozzi) பதினாறாம் நூற்றாண்டுக் கட்டிடக்கலைஞர்கள் கலீஸ்ஸோ அலெஸ்ஸி (Galeazzo Alessi) பார்த்தொலோமியோ அம்மானத்தி (Bartolomeo Ammanati) மைக்கலாஞ்சலோ புவோனரோட்டி Philibert de l'Orme அண்ட்ரியா பல்லாடியோ (Andrea Palladio) அண்டோனியோ சங்கால்லோ ரஃபாயேலோ சாண்டி (Raffaello Santi) சினான் ஜோர்ஜியோ வசாரி கியாகோமோ பரோஸ்சி டா விக்னோலா (Giacomo Barozzi da Vignola) பதினேழாம் நூற்றாண்டுக் கட்டிடக்கலைஞர்கள் கியான் லொரென்ஸோ பெர்னினி ( Gian Lorenzo Bernini) பிரான்ஸெஸ்கோ பொரோமினி (Francesco Borromini) பியெட்ரோ டா கொர்தோனா(Pietro da Cortona) குவாரினோ குவாரினி (Guarino Guarini) உஸ்தாத் இஸா (Ustad Isa) இனிகோ ஜோன்ஸ் கார்லோ மடேர்னோ கார்லோ ரைனால்டி (Carlo Rainaldi) ஜான் வெப் (John Webb) கிறிஸ்தோபர் ரென் (Christopher Wren) பதினெட்டாம் நூற்றாண்டுக் கட்டிடக்கலைஞர்கள் ராபர்ட் ஆடம் (Robert Adam) கொஸ்மாஸ் டாமியன் ஆசாம் (Cosmas Damian Asam) எகிட் குயிரின் ஆசாம் (Egid Quirin Asam) Étienne-Louis Boullée வில்லியம் சேம்பர்ஸ் (William Chambers) கிரிஸ்தோஃப் தியென்சென்ஹோபர் (Christof Dienzenhofer) கிலியன் இக்னாஸ் தியென்சென்ஹோபர் (Kilian Ignaz Dienzenhofer) ஜோஹான் பெர்ன்ஹார்ட் ஃபிஷர் வொன் ஏர்லாச் (Johann Bernhard Fischer von Erlach) ஜொஹான் மைக்கேல் ஃபிஷர் (Johann Michael Fischer) நிக்கொலாஸ் ஹோக்ஸ்மூர் (Nicholas Hawksmoor) Johann Lukas von Hildebrandt ஜேம்ஸ் ஹோபன் (James Hoban) தோமஸ் ஜெஃபர்சன் ஃபிலிப்போ ஜுவார்ரா (Filippo Juvarra) வில்லியம் கெண்ட் (William Kent) பெஞ்சமின் லாட்ரோப் (Benjamin Latrobe) Jules Hardouin Mansart ஜோசெஃப் முங்கெனாஸ்ட் (Josef Munggenast) பல்தாசர் நியூமான் (Balthasar Neumann) Giuseppe Piemarini Jakob Prandtauer ஜொஹான் மைக்கேல் புரூன்னர் (Johann Michael Prunner) Jacques-Germain Soufflot வில்லியம் தோர்ன்டன் (William Thornton) Luigi Vanvitelli John Vanbrugh Bernardo Vittone Dominikus Zimmermann Johann Baptist Zimmermann பத்தொன்பதாம் நூற்றாண்டுக் கட்டிடக்கலைஞர்கள் Dankmar Adler சர் சார்லஸ் பரி (Charles Barry) சார்லஸ் பரி (junior) Edward Middleton Barry Frederic Auguste Bartholdi Charles Bulfinch William Burges எட்வார்ட் கிளாக் (Edward Clark) Thomas Cubitt Pierre Cuypers Alexandre Gustave Eiffel சார்லஸ் கார்னியர் (Charles Garnier) பிலிப் ஹார்ட்விக் (Philip Hardwick) விக்டர் ஹோர்ட்டா Horta (Victor Horta) ரிச்சார்ட் ஹண்ட் (Richard Hunt) Henri Labrouste Benjamin Henry Latrobe William LeBaron Jenney Charles Follen McKim ஜான் நாஷ் (John Nash) Frederick Law Olmsted ஜோசேஃப் பக்ஸ்டன் (Joseph Paxton) A. W. N. Pugin ஜேம்ஸ் ரென்விக் (James Renwick) ஹென்றி ஹொப்சன் ரிச்சார்ட்சன் (Henry Hobson Richardson) ஜான் ரூட் (John Root) ஜார்ஜ் கில்பர்ட் ஸ்கொட் (George Gilbert Scott) கொட்பிரைட் செம்பர் (Gottfried Semper) John Soane லூயிஸ் சலிவன் (Louis Sullivan) Eugene Viollet-le-Duc Thomas Ustik Walter Alfred Waterhouse Stanford White இருபதாம் நூற்றாண்டுக் கட்டிடக்கலைஞர்கள் அல்வார் ஆல்டோAlvar Aalto டேவிட் அட்லர்David Adler கிறிஸ்தோபர் அலெக்சாண்டர்Christopher Alexander Tadao Ando லூயிஸ் பராகன் (Luis Barragan) Frederic Bereder Henrik Petrus Berlage Gottfried Boehm ரிக்காடோ போவில் (Ricardo Bofill) Mario Botta Marcel Lajos Breuer J. van den Broek Gordon Bunshaft John Burgee டானியேல் பர்ண்ஹம் (Daniel Burnham) சந்தியாகோ கலத்ராவா (Santiago Calatrava) Ralph Adams Cram Pierre de Meuron Willem Marinus Dudok Peter Eisenman ஆர்தர் எரிக்சன் (Arthur Erickson) Sverre Fehn நார்மன் பாஸ்டர் (Norman Foster) பக்மின்ஸ்டர் புல்லர் (Buckminster Fuller) அண்டோனியோ கௌடி (Antonio Gaudi) பிராங்க் கெரி (Frank Gehry) Cass Gilbert மைக்கேல் கிறேவ்ஸ் (Michael Graves) வால்டர் பர்லி கிறிபின் (Walter Burley Griffin) வால்டர் குறோப்பியஸ் (Walter Gropius) வலஸ் ஹரிசன் (Wallace Harrison) Jacques Herzog சார்ல்ஸ் ஹோல்டன் (Charles Holden) Hans Hollein ரேமண்ட் ஹூட் (Raymond Hood) Arata Isozaki ஆர்னே ஜகொப்சன் (Arne Jacobsen) Helmut Jahn பிலிப் ஜான்சன் (Philip Johnson) லூயிஸ் கான் (Louis Kahn) கென்ஸோ டாங்கே (Kenzo Tange) Hans Kolhoff Rem Koolhaas Leon Krier Kisho Kurokawa லெ கொபூசியே (Le Corbusier) மாயா லின் (Maya Lin) அடொல்ப் லூஸ் (Adolf Loos) Edwin Lutyens Fumihiko Maki சார்ல்ஸ் ரெனி மக்கின்டோஷ் (Charles Rennie Mackintosh) Robert Mallet-Stevens McKim, Mead, and White ரிச்சர்ட் மீயர் (Richard Meier) லுட்விக் மீஸ் வான் டெர் ரோLudwig Mies van der Rohe Giovanni Michelucci Samuel -Sambo- Mockbee ராபேல் மோனியோ (Rafael Moneo) சார்ல்ஸ் மூர் (Charles Moore) ஜூலியா மோர்கன் (Julia Morgan) வில்லியம் மொறிஸ் (William Morris) Glenn Murcutt ரிச்சர்ட் நியூட்ரா (Richard Neutra) ஒஸ்கார் நிமேயர் (Oscar Niemeyer) ஒஸ்கார் நிற்ஸ்கே (Oscar Nitzchke) Nouvel Jean J.J.P.Oud ஐ.எம்.பே (I. M. Pei) ரென்ஸோ பியானோ (Renzo Piano) கியோ பொண்டி (Gio Ponti) ஜோன் போர்ட்மன்John Portman Christian de Portzamparc ரால்ப் ரப்சன் (Ralph Rapson) ஸ்டீன் எய்லெர் ராஸ்முசென் (Steen Eiler Rasmussen) Gerrit Rietveld கெவின் ரோச் (Kevin Roche) ரிச்சர்ட் ரோஜர்ஸ் (Richard Rogers) அல்டோ ரொஸ்ஸி (Aldo Rossi) போல் ருடொல்ப் (Paul Rudolf) ஈரோ சாரினென் (Eero Saarinen) எலியெல் சாரினென் (Eliel Saarinen) Moshe Safdie கர்லோ ஸ்கார்ப்பா (Carlo Scarpa) Paul Schmitthenner Margarete Schütte-Lihotzky கைல்ஸ் கில்பர்ட் ஸ்கொட் (Giles Gilbert Scott) ஹரி சீட்லெர் (Harry Seidler) Shreeve, Lamb, and Harmon அல்வாரோ சிஸா (Alvaro Siza) Skidmore, Owings, and Merrill பவோலோ சோலேரி (Paolo Soleri) அல்பர்ட் ஸ்பியர் (Albert Speer) James Stirling Edward Durrell Stone கென்சோ டாங்கே (Kenzo Tange) Bruno Taut பெர்ணார்ட் சூமி (Bernard Tschumi) ஜோர்ன் அட்சன் (Jørn Utzon) வில்லியம் வான் அலன் (William van Alen) Aldo van Eyck ராபர்ட் வெஞ்சூரி (Robert Venturi) ஜன் வில்ஸ் (Jan Wils) பிரான்க் லாய்டு ரைட் (Frank Lloyd Wright) மினோரு யமசாகி (Minoru Yamasaki) இருபத்தோராம் நூற்றாண்டுக் கட்டிடக்கலைஞர்கள் Richard Nash Gould Steven Holl Daniel Libeskind


பொறுப்புடன் ஓர் ஆண் இருந்தால்,


text: ஏப்ரல் 22: ஆசியாவில் 1930 மற்றும் 1940களில் ஜப்பான் செய்த இராணுவ கொடூரங்களுக்கு அந்த நாடு மீண்டும் மன்னிப்பு கோரியுள்ளது.(பிபிசி) நேபாளத்தில் 61 அரசியல் கைதிகள் விடுவிப்பு. (பிபிசி) ஏப்ரல் 21: ஸ்பெயினில் ஓரே பாலினத்திருமணங்களுக்கு சட்டபூர்வமான அங்கீகாரம். (ராய்ட்டர்ஸ்) ஏப்ரல் 20: ஜப்பானில் 5.9 ரிக்டர் அளவு உள்ள நிலநடுக்கம் ஏற்பட்டது. (ராய்டர்ஸ்) ஏப்ரல் 19: புதிய போப்பாண்டவராக ஜெர்மனியைச் சேர்ந்த ஜோசப் ரட்ஸிங்கர் தேர்வு செய்யப்பட்டார். (பிபிசி) ஏப்ரல் 18: அண்டார்டிக்காவில் பனிக்கோளங்கள் மோதல் (இஎஸ்ஏ) ஏப்ரல் 17: பழங்கால கிரேக்க மற்றும் ரோமானிய இலக்கியங்கள் கண்டுபிடிப்பு. (தி இண்டிபெண்டன்ட்) ஏப்ரல் 16: நஜிப் மிகடி லெபனானின் புதிய பிரதமராகிறார், (ராய்டர்ஸ்) ஏப்ரல் 15: உணவுக்கு எண்ணெய் திட்டம் ஒழுங்காக நடைபெறுவதற்கான முழு பொறுப்பையும் ஏற்றுக்கொள்ளவில்லையயென, அமெரிக்கா மற்றும் பிரிட்டன் மீது, ஐ.நா பொதுச்செயலாளர் கோபி அன்னான் குற்றம் சாட்டினார். (பிபிசி)(கேன்பரா) ஏப்ரல் 14: அங்கோலாவில், மார்பர்க் வைரஸ் தொற்றியதில் 210 பேர் பலி.(ராய்டர்ஸ்) (சி.என்.என்) ஏப்ரல் 13: லெபனான் பிரதமர் ஒமர் கராமி ராஜினாமா(பிபிசி) ஈராக்கில் 9 காவல் துறையினர் குண்டுவெடிப்பில் பலி (பிபிசி) சீனா - ஜப்பான் பதற்ற நிலை அதிகரிப்பு (பிபிசி) வங்காளதேசம் தொழிற்சாலை இடிபாடுகளில் சிக்கி 30 பேர் பலி (தி ஹிண்டு) ஏப்ரல் 12: ஆன்ட்ரஸ் அன்சிப் எஸ்டோனியாவின் அடுத்த பிரதமர் (பிபிசி) ஏப்ரல் 11: மக்கள் சீனக்குடியரசில் ஜப்பான் எதிர்ப்பு நடவடிக்கைகள். (விக்கிநியூஸ்) ஏப்ரல் 10: மக்கள் சீனக்குடியரசின் தலைவர் வென் ஜியாபோ,உயர் தொழில்நுட்பத் துறைகளில் இந்தியாவுக்கும் சீனாவுக்கும் இடையேயான ஒத்திழைப்பை வலியுறுத்தினார். (ஏபிசி செய்திகள்) ஏப்ரல் 9: இங்கிலாந்து நாட்டு இளவரசர் சார்ல்ஸ், கமீலா பார்க்கர் பௌல்சை மணந்தார். (பிபிசி) (பிபிசி) ஏப்ரல் 8: திருத்தந்தை இரண்டாம் அருள் சின்னப்பர் இறுதிச்சடங்கு நடைபெற்றது. (பிபிசி) 2005 செய்திகள்


text: கரீனாவை டேட்டிங் செய்ய சயீப் அலிகானுக்கு டிப்ஸ் கொடுத்த ராணி முகர்ஜி..! • Seithi Solai கரீனாவை டேட்டிங் செய்ய சயீப் அலிகானுக்கு டிப்ஸ் கொடுத்த ராணி முகர்ஜி..! கரீனாவை டேட்டிங் செய்ய சயீப் அலிகானுக்கு பிரபல நடிகை ராணி முகர்ஜி டிப்ஸ் கொடுத்துள்ளார். இந்த தகவலை சயீப் அலிகானே தற்போது வெளிப்படுத்தியுள்ளார். கரீனாவுடனான டேட்டிங் காலத்தில் ஒன்றாக வசித்தபோது பிரச்னை ஏதும் ஏற்படாமல் இருக்க நடிகையும், தோழியுமான ராணி முகர்ஜி, தனக்கு வழங்கிய டிப்ஸ் குறித்து நடிகர் சயீப் அலிகான் வெளிப்படுத்தியுள்ளார். பாலிவுட் நடிகரான சயீப் அலி கான் – ராணி முகர்ஜி ஆகியோர் டா ரா ரம் பும், ஹம் தும் படங்களில் இணைந்து நடித்துள்ளனர். அப்போது இருவரும் நட்பாக பழகியதுடன், சயீப்புக்கு ஏராளமான அறிவுரைகளையும் ராணி வழங்கினாராம். இதுகுறித்து சயீப் அலிகான் 'வாட் உமன் வாண்ட் 2' என்ற நிகழ்ச்சியில் கூறியதாவது: நான் கரீனாவுடன் டேட்டிங்கில் ஈடுபட்ட தொடக்க காலத்தில், பாலின பேதம் பார்க்காமல் ஒரு ஆணுடன் பழகுவது போலவும், ஆண் நண்பருடன் இருப்பதுபோலவும் சகஜமாக நடந்து கொள்ளுமாறு ராணி முகர்ஜி அறிவுரை வழங்கினார். கரீனாவை சமமாக நடத்துமாறு கூறியதுடன், இரண்டு ஹீரோக்கள் ஒரே வீட்டில் வசிக்கிறார்கள் என்று நினைத்துக்கொள்ளுமாறு தெரிவித்தார். இருவரும் வேலைக்கு சென்று வருகிறார்கள். எனவே அவர்கள் இருவருக்குள்ளும் எந்தப் பிரச்னையும் இல்லை என்று ராணி முகர்ஜி கூறியதை நினைவுபடுத்தினார். அத்துடன் பல சுவராஸ்யமான விஷயங்களை பகிர்ந்த சயீப் அலி கான் தொடர்ந்து பேசும்போது, திரைப்படங்களில் நான், கரீனா ஏற்று நடித்த கதாபாத்திரங்கள், திருமணத்துக்கு பிறகு வாழ்க்கையில் வரும் பொறுப்புகள் பற்றி பல வகையில் உணர்த்தியது. திட்டமிட்டு விடுமுறையை எப்படி கொண்டாடுவது என்பதில் கரீனா வல்லவர். நேரத்தை பயனுள்ளதாக அவர் கழிப்பது கண்டு வியந்துள்ளேன். அதற்கு அவருக்கு மரியாதை அளிக்கும் விதமாக விடுமுறை திட்டமிடலை அவரிடமே விட்டுவிடுவேன் என்றார். சயீப் அலிகான் மனைவி கரீனா கபூர்தான் 'வாட் உமன் வாண்ட் 2' நிகழ்ச்சியின் தொகுப்பாளராக உள்ளார். இதில், பிரபலங்களை அழைத்து அவர்களிடம் பல்வேறு சுவாரஸ்யமான விஷயங்கள் குறித்து உரையாடி வருகிறார். இதையடுத்து சமீபத்திய நிகழ்ச்சி அவரது கணவர் சயீப் அலிகான் விருந்தினராக வந்து, காதல் வாழ்க்கை குறித்த பல்வேறு விஷயங்களை நினைவுபடுத்தி இருக்கிறார். 104.8 இஸ்க் எஃப் சார்பில் தயாரிக்கப்படும் இந்த நிகழ்ச்சியானது அதன் யூடியூப் சேனலிலும், மொபைல் செயலியிலும் ஒளிபரப்பாகிறது.


text: இறுதிப்போரில் பங்கேற்ற 18 இராணுவ அதிகாரிகள் ஐரோப்பாக்குச் செல்லத் தடை! | Seithy.com - 24 Hours Tamil News Service, World's largest daily tamil news,tamil breaking news,tamilclassifieds,tamil entertainment, srilanka, tamilnadu, tamileelam | www.seithy.com இறுதிப்போரில் பங்கேற்ற 18 இராணுவ அதிகாரிகள் ஐரோப்பாக்குச் செல்லத் தடை! இறுதிக்கட்டப் போரில் பங்கேற்ற 18 இராணுவ அதிகாரிகள் ஐரோப்பிய நாடுகளுக்குப் பயணங்களை மேற்கொள்வதற்கு முடியாத நிலைமை ஏற்பட்டுள்ளதாக கொழும்பு ஊடகம் செய்தி வெளியிட்டுள்ளது. இலங்கை தொடர்பான ஐக்கிய நாடுகள் மனித உரிமைப் பேரவை தீர்மானங்களை அமுல்படுத்துமாறு, ஆணையாளர் சயிட் அல் ஹுசெய்ன் உறுப்பு நாடுகளிடம் கோரியுள்ளார்.இந்த கோரிக்கைக்கு அமைய வன்னிப் போருடன் தொடர்புடைய 18 இராணுவ அதிகாரிகளுக்கு, ஐரோப்பிய நாடுகளுக்கு பயணங்களை மேற்கொள்ள முடியாத நிலைமை ஏற்படும்.ஐக்கிய நாடுகள் மனித உரிமைப் பேரவை தீர்மானத்திற்கு அமைய குறித்த இராணுவ அதிகாரிகள் ஐரோப்பிய நாடுகளுக்கு பயணம் மேற்கொண்டால் அவர்களை கைது செய்து நீதிமன்றில் முன்னிலைப்படுத்த முடியும். அத்துடன் சர்வதேச நீதிமன்ற பிரகடனத்தை அமுல்படுத்துமாறு சயிட் அல் ஹுசெய்ன் கோரிக்கை விடுத்துள்ளதாகவும், உறுப்பு நாடுகளின் அனுமதியின்றி இந்தக் கோரிக்கை விடுக்கப்பட்டுள்ளதாகவும் கொழும்பு ஊடகம் சுட்டிக்காட்டியுள்ளது. இந்த விடயம் குறித்து இலங்கை அரசாங்கம் இதுவரையில் பதிலளிக்கவில்லை.இந்த பிரகடனத்திற்கு அமைய யாரை கைது செய்ய வேண்டும் என்ற பட்டியலை ஐக்கிய நாடுகள் அமைப்பின் முன்னாள் அதிகாரி யஸ்மீன் சூகா, ஐக்கிய நாடுகள் மனித உரிமைப் பேரவையிடம் சமர்ப்பித்துள்ளார் என்றும் அந்த ஊடகம் குறிப்பிட்டுள்ளது.


source: fineweb

text: அசட்டு மைதிலியும் அப்பாவி மதுரைத் தமிழனும் நம்ம ஊர் அரசியல் தலைங்க உடம்புக்கு முடியலைன்னா வெளிநாட்டுக்கு போய் சிகிச்சை எடுத்துக்குவாங்க. அது போலதான் நம்மை மைதிலி( இந்த மைதிலி மகிழ்நிறை பதிவர் மைதிலி அல்ல வேறு ஒரு பதிவர் என்று நான் சொன்னா நீங்க நம்பிதான் ஆகணும்) அவர்களும் உடம்புக்கு முடியலை என்றால் பட்டணத்திற்கு போய்தான் சிகிச்சை எடுப்பார்கள். அப்படிதாங்க ஒரு தடவை அவருக்கு கடுமையான வயிற்றுவலி. அதனால் உடனே பட்டணத்தில் உள்ள டாக்டரிடம் சென்றார். அவரை பரிசோதனை பண்ணிவிட்டு, மருந்து எழுதிக் கொடுத்தவர் 25 ரூபாய் ஃபீஸ் கேட்டார். உடனே அவருக்கு ஆச்சரியம். ஒருவேளை நாம் பிரபல பதிவர் என்பதால்தான் டாக்டர் இவ்வளவு குறைவாக பீஸ் கேட்கிறார் என்று அவரின் மைண்ட் வாய்ஸ் அவரிடம் சொல்லியது இருந்த போதிலும் அவருக்கு வந்த ஆச்சிரியத்தை மறைத்து கொண்டு ‘என்ன சார்... எல்லா டாக்டர்களும் 250 ரூபாய் ஃபீஸ் கேட்கிறார்கள். நீங்கள் மட்டும் 25 ரூபாய் ஃபீஸ் வாங்குகிறீர்களே’ என்று டாக்டரிடம் கேட்டார் அதற்கு அந்த டாக்டர் அம்மா ‘அவங்களெல்லாம் லட்சக் கணக்கில் பணம் செலவழித்து எம்.பி.பி.எஸ். படித்துவிட்டு அப்படி ஃபீஸ் வாங்கறாங்க! ஆனா நான் எஸ்.எஸ்.எல்.சி படிச்சிட்டு நேரடியா டாக்டர் ஆகிவிட்டேன் என்று அவர் போட்டாரே ஒரு போடு. அதற்கு அப்புறம் நம்ம அசட்டு மைதிலி பட்டணம் பக்கமே போகவில்லையாம் அவர் அப்படியென்றால் அவரது தோழர் மதுரைத்தமிழ்ன் இருக்கிறார் அல்லவா? அவர்கள்...உண்மைகள் வலைத்தள பதிவர் அல்ல என்று சொன்னால் நீங்கள் நம்பவா போகிறீர்கள் எது எப்படியோ அந்த அப்பாவி தமிழன் தலையில் அடிப்பட்டது. அதனால் அவரும் டாக்டரிடம் போனார்( அவர் மனைவி பூரிக்கட்டையால் அடித்ததால் ஏற்பட்ட பாதிப்பு அல்ல என்று சொன்னாலும் நீங்க நம்ப போவதில்லை டாக்டர் அவர் தலையை ஸ்கேன் பண்ணி பார்த்துவிட்டு மதுரைத்தமிழன் மண்டையில் ஒன்றுமில்லை என்று சொன்னார். இதை கேட்டதும் மதுரைத்தமிழனின் மனைவி டாக்டர்.......... அவர் தலையில் ஒன்றுமில்லை என்று தான் நான் அவரை கல்யாணம் பண்ணியதில் இருந்து இன்று வரை சொல்லி வருகிறேன் இப்ப பாருங்க டாக்டர் நீங்கள் சொன்னா இந்த உலகம் நம்பும் என்று சொல்லியவாரு கையில் இருந்த கட்டையை கொண்டும் மேலும் ஒரு அடி அடித்தார். அடியே என் மண்டையில் வேண்டுமானால் ஒன்றிமில்லாமல் இருக்கலாம் ஆனால் என் மண்டை மரமண்டை அல்ல அதனால் அடிப்பதை நிறுத்துடி என்று கதறினார் அன்புடன் மதுரைத்தமிழன்


text: Na.Muthusamy (மே 25, 1936 - அக்டோபர் 24, 2018) என்பவர் ஒரு தமிழக எழுத்தாளர். தஞ்சாவூர் மாவட்டத்திலுள்ள புஞ்சை என்ற கிராமத்தில் பிறந்த இவர் 2000 ஆண்டின் சங்கீத நாடக அகாதமியின் விருது பெற்றிருக்கிறார். தெருக்கூத்தை தமிழ்க்கலையின் முக்கிய அடையாளமாக்கியவர்களுள் இவரும் ஒருவர். இவரது "கூத்துப்பட்டறை" என்ற நாடக அமைப்பு தமிழில் பரிசோதனை நாடகங்களுக்கு வழிகாட்டியாக இருந்து வருகிறது. "கசடதபற", "நடை" போன்ற இலக்கிய இதழ்களில் சிறுகதைகள் எழுதியிருக்கிறார். நீர்மை உட்பட 5 நூல்களை வெளியிட்டுள்ளார். இவர் எழுதிய "ந. முத்துசாமி கட்டுரைகள்" எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டுக்கான சிறந்த நூல்களில் நுண்கலைகள்(இசை, நடனம், ஓவியம், சிற்பம்) எனும் வகைப்பாட்டில் பரிசு பெற்றிருக்கிறது. 2012 ஆம் ஆண்டில் இவரது கலைச்சேவையை பாராட்டும் வண்ணம் இந்திய அரசு பத்மஸ்ரீ விருதை வழங்கி பெருமைப்படுத்தியது. ஆக்கங்கள் சிறுகதைத் தொகுப்பு நீர்மை நாடகங்கள் காலம் காலமாக அப்பாவும் பிள்ளையும் நாற்காலிக்காரர் சுவரொட்டிகள் படுகளம் உந்திச்சுழி கட்டியக்காரன் நற்றுணையப்பன் கட்டுரைத் தொகுப்பு அன்று பூட்டியவண்டி ( தெருக்கூத்துக் கலை பற்றிய கட்டுரைகள்) மேற்கோள்கள் வெளி இணைப்புகள் கூத்துப்பட்டறை தமிழக எழுத்தாளர்கள் நாடக இயக்குநர்கள் பத்மசிறீ விருது பெற்ற தமிழர்கள் 1936 பிறப்புகள் 2018 இறப்புகள் தமிழ்நாடு அரசு விருது பெற்ற எழுத்தாளர்கள் சங்கீத நாடக அகாதமி விருது பெற்றவர்கள் தஞ்சாவூர் மாவட்ட நபர்கள் சென்னை எழுத்தாளர்கள் பத்மசிறீ விருது பெற்ற கலைத் துறையினர்


புன்னகை வலை!: January 2012 என்றென்றும்16 உருவான கதை முன்பொரு காலத்தில் (ச்ச... நிலம இப்படி ஆகிடுச்சே :(..) பெயர்க்காரணம்னு ஒரு தொடர்பதிவுல கோர்த்துவிட்டது மஹி உங்களுக்காவது ஞாபகம் இருக்கும்னு (இல்லன்னாலும் பரவாயில்ல...ஹி..ஹி..) நம்பி இந்த பதிவு போடுறேன். மஹி என் புனைப்பெயரைத் தேர்ந்தெடுத்ததுக்கான காரணத்தை சொல்லச் சொல்லியிருந்தாங்க... அது ஒண்ணும் பெரிய காரணமெல்லாம் இல்லீங்க... என் சொந்த பெயரில் எழுதாம வேறு பெயரில் எழுதலாமுன்னு யோசிச்சப்போ இந்த பெயர் தேர்ந்தெடுத்தேன்... விதவிதமான பெயர்கள் வலைப்பூக்களுக்கு இருந்ததப் பார்த்து ஆசப்பட்டு நமக்கும் அதாவது நம்ம வலைப்பூவுக்கும் என்ன பெயர் வைக்கலாமுன்னு கொஞ்சம் யோசிச்சப்ப ஒரு பழைய வரலாறு ஒண்ணு ஞாபகம் வந்துச்சு. நமக்குத்தான் ஒண்ணத் தொட்டா ஒண்ணு ஞாபகம் வருமே..ஹி..ஹி... ஆறாம் வகுப்பு படிக்கும்போது (அப்படியெல்லாம் தலையில அடிச்சுக்கக்கூடாது... வலிக்கும்ல) தமிழ்ல ஒரு கதை வந்துச்சு. கதையின் பெயர் 'பெயரில் என்ன இருக்கிறது?'. அதாவது அந்த கதையின் ஹீரோ பெயர் மண்ணாங்கட்டி... அவனுக்கு அவன் பேரைப் பத்தி ரொம்ப கவலை. இப்டி ஒரு பேர் வச்சிட்டாங்களேன்னு... அப்ப இரண்டு கண்களையும் இழந்த கண்ணாயிரத்தையும் கோடீஸ்வரன் என்ற பிச்சைக்காரனையும் சந்திப்பான். அப்ப தான் நம்ம ஹீரோவுக்கு தெளிவு பிறக்கும் வெச்சுக்கிட்ட பெயர்ல ஒண்ணுமில்ல... வாங்குற பேர்ல இருக்கு வாழ்க்கை அப்ப்டீன்னு. அத மாதிரி ஏதாவது நம்ம வலைக்கு வக்கலாமான்னு யோசிசேன்... ம்ஹூம்... நம்ம பதிவ படிக்கிறவங்க வேற அப்படித்தான் திட்டப்போறாங்க... அத நாமளே ஏன் சொல்லிக்கொடுக்கணும். அதனால வச்சுக்கிர பேராவது உருப்படியான நல்ல பெயரா வப்போம்னு முடிவு பண்ணேன். அப்புறம் இன்னொரு ஃப்ளாஷ்பேக் (ஓடறதுதான் ஓடறீங்க.. முழுசா படிச்சுட்டு ஓடுங்க..ஹி..ஹி..): உறவினர் வீட்டில் சில வருடங்களுக்கு முன்ன தங்கியிருந்தப்போ அந்த வீட்டம்மா அவங்க வீட்டு காலண்டரில் இன்னாருக்கு இன்னின்ன தேதியில் பிறந்த நாள், கல்யாண நாள்னு,குழந்தைக்கு பரீச்சை மாதிரி விஷயங்களை குறிச்சு வச்சிருந்தாங்க... அவங்க பிறந்ததேதி பக்கத்தில் என்றும்16ன்னு எழுதியிருந்தாங்க.... அதாவது Ever16 அப்டின்னு எழுதியிருந்தாங்க... நான் யாருக்கும் தெரியாம ஒரேயொரு N சேர்த்துவிட்டேன்.... EVER16 NEVER16 ஆகிடுச்சு.... அந்த நிகழ்வு ஞாபகம் வந்துடுச்சு.(நல்லவேளை.. இரண்டாவது ஃப்ளாஷ்பாக்லயாவது முடிவு பண்ணினாயே மகராசின்னு நினச்சீங்கதானே?!) அந்த என்றும்16-ஐ என்றென்றும்16 அப்டீன்னு கொஞ்சம் மாத்தி ரகசியமா நான் மட்டும் பேரீச்சம்பழம் சாப்பிட்டு நானே எனக்கு பெயர்சூட்டு விழா நடத்தியாச்சு. ரொம்ப பந்தாவா என்றென்றும்16 ஆக வலையுலகத்தில் நுழஞ்சாச்சு. ஆனா சில பதிவுகள் கொடுத்த பிறகு நம்ம வாசகர்களிடமிருந்து ஒரு வேண்டுகோள் வந்துச்சு(கம்ப்ளெயின்ட்ட இப்டி வேற சொல்லலாமோ ;-)) ). என்றென்றும்16 அப்டீன்னு டைப் பண்றதுக்குள்ள எழுத வந்த மேட்டரே மறந்துடுதுன்னு.... அவ்வ்வ்வ்வ்வ்வ்.... என்னடாது கஷ்டப்பட்டு யோசிச்சு வரலாறு, பொரியல் ச்ச... புவியியல் எல்லாத்தையும் கிளறி கண்டுபிடிச்ச அழகான அர்த்தம் வாய்ந்த பேருக்கு இப்படி ஒரு சோதனையான்னு நொந்து போய் வேற வழியில்லாம என்னோட அழகுபெயரில் ஒரு பாதியைச் சொல்ல வேண்டியதாயிடுச்சு.... இப்படியெல்லாம் நடக்கும்னு தெரிஞ்சிருந்தா அவ்வளவு கஷ்டப்பட்டு முளையை உபயோகப்படித்தி இருந்திருக்க வேண்டாமேன்னு இப்பவும் கொஞ்ச கவலையா இருக்கு.... (ஷ்ஷூ.....மூளையை யூஸ் பண்ண விடமாட்டேங்கிறாங்கப்பா).... என் நல்ல நேரம் இந்த பெயரை இதுக்கு முன்ன யாரும் செலக்ட் பண்ணியிருக்கலை.... நம்மள மாதிரி அறிவுஜீவி இன்னும் பிறக்கலன்னு ஒரு அல்ப சந்தோஷம் வேற.... ஹி..ஹி... மஹி சொன்னது //உங்க புனைப்பெயருக்கான காரணத்தை சொல்லுங்க,அப்படியே உங்க சொந்தப்பேரையும் சொல்லிடுங்க.;) என்ன... உண்மையான பேரை சொல்லணுமா.... அஸ்கு புஸ்கு.... அவ்வளவு சீக்கிரத்தில் சொல்லிட மாடோம்ல... பதிவெழுத மேட்டர் கிடைக்கலன்னா சொந்தப் பெயர் உருவான கதைன்னு ஒரு பதிவு தேத்திடலாம்ல...... ம்ம்ம்.... அது அடுத்த பதிவா கூட இருக்கலாம்...ஹி...ஹி...ஹி... நம்ம சின்னத்துரை கட்டிலோட ஓரத்தில் தவழ்ந்து வந்துட்டிருக்கான்.... நான் பயத்தில் பெரியத்துரையிடம் " டேய்... அவன் ஓரத்துக்கு வந்துட்டான் பாரு...அவன புடீ" கத்துறேன்.... அவன் சர்வசாதாரணமா "ம்மா...வெய்ட் பண்ணும்மா... அவன் கீழ விழுறானா இல்லையான்னு பார்ப்போம்"... அவ்வ்வ்வ்..... அவன் விழலன்னாலும் இவனே தள்ளிவிட்ருவான் போல... அண்ணனிடம் தம்பி படுற பாடு பார்த்தா........முடீல... எந்நேரம் எனச்சொல்லி முடியும்முன் என்னிடம் ஓடி வருபவன் பாதி தூரத்தில் நிற்கிறான் என்னருகே வரத் தயங்குகிறான் ஓ..என் கையில் சாப்பாட்டு கிண்ணம். என் சின்னத்துரையைப் பத்திதான் சொல்றேன்... நம்ம எழுத்துக்கு நாமளே விளக்கம் கொடுத்துடறதுதான் நமக்கு safe. ஹி..ஹி..அப்புறம் த.பு., க.பு. ன்னு பின்னூட்டத்துக்கு படாத பாடு படவேண்டாம் பாருங்க... ஷ்.... அப்பா.. இதத்தான் அனுபவம்னு சொல்றாங்களோ?! ;)) அப்பப்ப இந்த மாதிரியெல்லாம் வரும்... உங்களுக்கு உடனே 'எங்கேயும் எப்போதும்' படத்தில் வர்ற மாதிரி வேப்பிலை அடிக்கணும்னு தோணுமே... யூ ஆர் மோஸ்ட் வெல்கம்...அதைப்பத்தியும் எழுதிடுவோம்ல... எப்பூடீ? Posted by enrenrum16 at 4:25:00 PM 9 comments: Labels: கவித..கவித.., சின்னத்துரை, தொடர்பதிவு, பெயர்க்காரணம்


கடலூர் மாவட்டத்தில் மேலும் 24 பேருக்கு கொரோனா பாதிப்பு | Dinakaran 12:08 am Dec 01, 2020 | dotcom@dinakaran.com(Editor) கடலூர், டிச. 1:கடலூர் மாவட்டத்தில் கொரோனா பாதிப்பு நாளுக்கு நாள் அதிகரித்து வந்த நிலையில் தற்போது குறைந்துள்ளது. நேற்று 24 பேருக்கு நோய் தொற்று உறுதி செய்யப்பட்ட நிலையில் மொத்த பாதிப்பு எண்ணிக்கை 24,224 ஆனது. நேற்று 32 பேர் சிகிச்சை முடிந்து வீடு திரும்பிய நிலையில் இதுவரையில் 23 ஆயிரத்து 856 பேர் சிகிச்சைக்கு பின் வீடு திரும்பியுள்ளனர். மாவட்டத்தில் நோய் தொற்று காரணமாக 67 பேர் கடலூர், சிதம்பரம், விருத்தாசலம், பண்ருட்டி ஆகிய இடங்களில் அமைக்கப்பட்டுள்ள சிகிச்சை மையங்களில் அனுமதிக்கப்பட்டுள்ளனர். 26 பேர் வெளி மாவட்டங்களில் சிகிச்சையில் உள்ளனர். மாவட்டத்தில் இதுவரை4லட்சத்து 19 ஆயிரத்து 462 பேருக்கு பரிசோதனை மேற்கொள்ளப்பட்டுள்ளது. பாதிப்பு காரணமாக மாவட்டத்தில் 1 இடம் பாதுகாக்கப்பட்ட பகுதியாக அறிவிக்கப்பட்டுள்ளது. நேற்றைய பாதிப்பில் ஏற்கனவே நோய் தொற்று உள்ளவர்களுடன் தொடர்பில் இருந்தவர்கள் 20 பேர் பாதிப்புக்குள்ளாகி உள்ளனர். 373 பேர் பரிசோதனை காத்திருப்பில் உள்ளது. நேற்று நோய்தொற்றில் யாரும் இறக்கவில்லை. Tags : Corona ,district ,Cuddalore , × RELATED மாவட்டத்தில்6பேருக்கு கொரோனா


TikTok: டிக்டாக் செயலி தனிநபர்கள் தங்களின் திறமையையும் கற்பனைத் திறனையும் வெளிப்படுத்தக் கூடிய ஒன்றாக உள்ளது. வயது, ஆண் பெண் என்ற பாலின வேறுபாடு ஏதுமின்றி அனைவரும் இதில் தங்களின் திறமைகளை வெளிப்படுத்தி வருகின்றனர். அதில் சிறந்த 10 வீடியோக்களை தொகுத்து தருகிறோம். 1. திருடனே திருடன பார்த்து பயந்த மொமண்ட் : பாருங்க.. 2. பொண்ணு வேற கிடைக்கல: உண்மையச் சொன்னா வாழமுடியுமா... 3. மொட்டை பையன்: இதை எவ்ளோ கெத்தா சொல்லிட்டு போறான் பாருங்களேன் 4. இம்புட்டாந்னு முடிக்கே இவ்வளவா: நாங்களெல்லா வெளியில காட்டிக்காமா திரியிறோம் 5. தயவு செஞ்சி பார்த்த மாப்பிள்ளைக்கு ஓகே சொல்லிடுமா: இவன் சரிப்பட மாட்டான் 6. உணர்ச்சி வசப்பட்டுட்டியே தம்பி : சைடு நெத்தியில வச்சிட்டு ரொமான்ஸ் வேற 7. அடே என்னாங்கடா: போடாத கையை போட்டமாதிரி நிற்குறீங்க 8. செம்ம கெத்து : நல்ல இருக்கு பா... 9. மலையாளப் பெண்குட்டி: ஒணத்துக்கான கொண்டாட்டம் தொடங்கிருச்சி பா.... 10. கவலையே படாத கல்யாணம் ஆகிருச்சு : 90ஸ் கிட்ஸ் பரிதாபங்கள்trending news சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


ஐஎன்எக்ஸ் மீடியா வழக்கில் முன் ஜாமீன் வழங்க மறுத்த டெல்லி உயர்நீதிமன்ற தீர்ப்பை எதிர்த்து ப.சிதம்பரம் தொடர்ந்த வழக்கின் மீது உச்சநீதிமன்றத்தில் இன்று விசாரணை நடைபெறவுள்ளது. முன்னதாக, ஐஎன்எக்ஸ் மீடியா வழக்கில் முன் ஜாமீன் கொடுக்கக் கோரி ப.சிதம்பரம் தரப்பு உச்ச நீதிமன்றத்தில் முறையிட்டது. இதைத்தொடர்ந்து, உச்ச நீதிமன்றத்தில் நீதிபதிகள் ஆர்.பானுமதி மற்றும் ஏ.எஸ்.போபண்ணா அமர்வுக்கு முன்னர் கடந்த சனிக்கிழமையன்று இந்தமனு விசாரணைக்கு வந்தது. அதில், அவருக்கு எதிராக மத்திய அரசு, வலுவான வாதங்களை முன் வைத்து, ஜாமீன் கொடுக்கக் கூடாது என்று தெரிவித்துள்ளது. குறிப்பாக மத்திய அரசு தரப்பு, ‘ஐ.என்.எக்ஸ் வழக்கில் மிகப்பெரும் பணமோசடி நடைபெற்றுள்ளதை நீதிமன்றம் கணக்கில் எ 000003FD ுத்துக் கொள்ள வேண்டும்' என்று கூறியுள்ளது. உச்ச நீதிமன்றத்தில் அமலாக்கத் துறை மற்றும் சிபிஐ அமைப்புகளின் சார்பில் ஆஜரான அரசின் சொலிசிட்டர் ஜெனரல் துஷார் மேத்தா. “இந்த வழக்கைப் பொறுத்தவரை, ஷெல் நிறுவனங்கள் மூலம் பல கோடி ரூபாய் பணப் பரிமாற்றம் நடந்துள்ளது. அதற்கு ப.சிதம்பரத்தை காவலில் எடுத்து விசாரணை செய்ய வேண்டியது அவசியமாகும் என்று வாதாடினார். ஆனால், அனைத்து வாதங்களையும் கேட்ட நீதிமன்றம், ப.சிதம்பரத்துக்கு முன் ஜாமீன் வழங்கி உத்தரவிட்டது. மேலும் வரும் திங்கட்கிழமை வழக்கு மீண்டும் விசாரணைக்கு வரும் என்று நீதிமன்றம் தெரிவித்தது. இந்நிலையில் இன்று காவல் முடிந்து மீண்டும் முன்னாள் மத்திய அமைச்சர் ப.சிதம்பரம் டெல்லி உயர்நீதிமன்றத்தில் ஆஜர்படுத்தப் படவுள்ளார். அத்துடன் அவர் தனக்கு எதிராக பிறப்பிக்கப்பட்ட கைது வாரண்ட்டை எதிர்த்து மனு தாக்கல் செய்திருந்தார். மேலும் தன்னை காவலில் எடுத்து விசாரிக்க சிபிஐக்கு அளிக்கப்பட்ட அனுமதியை எதிர்த்தும் சிதம்பரம் புதிய மனுவை தாக்கல் செய்திருந்தார். இந்த இரண்டு மனுக்களும் இன்று விசாரணைக்கு எடுத்துக்கொள்ளப்படவுள்ளது. ஐஎன்எக்ஸ் மீடியா தொடர்பாக அமலாக்கத்துறையின் வழக்கில் முன் ஜாமீன் கோரி சிதம்பரம் தொடர்ந்த வழக்கும் இன்று விசாரிக்கப்படுகிறது. இந்த விவகாரம் தொடர்பாக அமலாக்கத்துறை பதிலளிக்க உத்தரவிட்ட நீதிமன்றம் மூன்று வழக்குகளையும் இன்று விசாரணைக்கு எடுத்துக்கொள்வதாக அறிவித்தது. சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


யார் வெற்றியாளர்கள் - Puttalam Online Adhni Sulaim ஆசைக்கனல் உங்களுடைய குறிக்கோள் தெளிவாக இருக்கிறது, அதற்கான வழிமுறையையும் தெரிவு செய்தாகி விட்டது என்றால் மாத்திரம் உஙகள் இலக்கை அடைந்து விட்டீர்கள் என்பது அர்த்தமல்ல. அந்த இலக்கு ஒரு நாள் உங்களை உசுப்பிவிடக்கூடியதாகவும் மறுநாள் மறந்து போகக்கூடியதாகவம் இன்னொரு நாள் சோர்ந்து போனதாகவும் மீண்டும் உட்சாகம் அடைந்ததாகவும் இருக்கக்கூடாது. என்றும் பசுமையாக வைத்திருக்க ஆசையாக, தகுதிக்கு ஆசையாக, ஆசைக்கனலாக அது பற்றிக்கொண்டிருக்க வேண்டும். உங்கள் உணவிலும் தூக்கத்திலும் விழிப்பிலும் விளையாட்டிலும் ஓய்விலும் உற்சாகத்திலும் படிப்பிலும் என அனைத்திலும் ஊடுருவியிருக்க வேண்டும். எந்நேரமும் அதே சிந்தனை உங்களை ஆட்கொண்டிருக்க வேண்டும். உங்கள் இலக்கு நோக்கிய நினைப்பும் அதனை நோக்கிய நகர்வும் எந்நேரமும் தொடர வேண்டும். குறிக்கோளை அடைவதற்குத்தேவையான ஆற்றல் குறிக்கோள் தெளிவும் வழிமுறை தெளிவும் தகிக்கும் ஆசையும் மட்டும் இருந்தால் உங்கள் குறிக்கோளை நீங்கள் அடைந்துவிட முடியாது. ஓன்றை அடைவதற்கு எத்தனை நிபந்தனைகள் பூர்த்தி செய்யப்பட வேண்டுமோ அத்தனையும் பூர்த்தி செய்யப்பட வேண்டும். அப்போது தான் வெற்றி கிட்டும். ஓரிரண்டு நிபந்தனைகள் பூர்த்தி செய்யப்பட்டால் வெற்றி கிட்டாது. ஓரிரண்டு நிபந்தனைகள் தவற விடப்பட்டாலும் அப்படித்தான். 1. தெளிவான இலக்கு 2. அதனை அடைவதற்குறிய வழிமுறை பற்றிய தெளிவு 3. தகிக்கும் ஆசை 4. அடையத்தேவையான ஆற்றல்,அது பற்றிய அறிவு 5. அடையத்தேவையான நபர்களின் இணைவு இப்போது நாம் பார்ப்பது நான்காவது நிபந்தனை. அடையததேவையான ஆற்றல். நீங்கள் கற்பனை செய்யாத இலக்கை அடையக்கூடிய ஆற்றல் மிகைக்கப்பபெற்றவராக நீங்கள் இருக்க வேண்டும். இல்லாவிட்டால் உங்களால் அந்த இலக்கை அடைய முடியாது. ஆற்றல் என்பதை நீங்கள் சரியாக விளங்கிக்கொள்ள வேண்டும். சில ஆற்றல்கள் பயிற்சியினால் வளர்த்துக்கொள்ள முடியும். சில அப்படியல்ல. இயல்பாகக் கிடைக்க வேண்டும். இதனை சரியாக அடையாளப்படுத்தி பிரித்து அறிந்திருக்க வேண்டும். மட்டுமல்ல, நீங்கள் தேர்ந்தெடுத்த துறை தொடர்பாக அறிவு அவசியம். இல்லாவிட்டால் தோல்விதான். துறைசார் அறிவு இல்லாவிட்டால் அத்துறை தொடர்பாகக்கற்றுக்கொள்ளுங்கள். இலக்கை அடையத்தேவையானவர்களின் இணைவு இறுதி நிபந்தனை இதுதான் உங்கள் இலக்கை ஒரு போதும் உங்களால் தனியாக அடைய முடியாது. அதற்கு பலர் தேவைப்படுவர். அவர்களை இனங்கண்டு இணைக்க வேண்டும். அந்த இணைவுதான் உங்கள் இலக்கை அடையச்செய்யும். இத்தகைய வெற்றி நிபந்தனைகளை பூர்த்தி செய்யும் பட்சத்தில் நீங்களும் வெற்றியாளர் ஆகலாம். Share the post "யார் வெற்றியாளர்கள்"


யு சான்றிதழுடன் ஏப்.29-ல் வெளியாகிறது மனிதன் | யு சான்றிதழுடன் ஏப்.29-ல் வெளியாகிறது மனிதன் - hindutamil.in Published : 16 Apr 2016 15:05 pm Updated : 16 Apr 2016 16:44 pm Published : 16 Apr 2016 03:05 PM Last Updated : 16 Apr 2016 04:44 PM உதயநிதி ஸ்டாலின் நடித்திருக்கும் 'மனிதன்' படத்திற்கு சென்சார் அதிகாரிகள் 'யு' சான்றிதழ் அளித்திருக்கிறார்கள். படம் ஏப்ரல் 29ம் தேதி வெளியாகிறது. உதயநிதி ஸ்டாலின், ஹன்சிகா, விவேக், பிரகாஷ்ராஜ், ஐஸ்வர்யா ராஜேஷ் உள்ளிட்ட பலர் நடிப்பில் உருவாகியுள்ள படம் 'மனிதன்'. மதி ஒளிப்பதிவு செய்த இப்படத்தை அஹ்மத் இயக்கினார். சந்தோஷ் நாராயணன் இசையமைக்க, ரெட் ஜெயண்ட் மூவிஸ் நிறுவனம் தயாரிக்கிறது. முதற்கட்ட படப்பிடிப்பு பொள்ளாச்சி, காரைக்குடி உள்ளிட்ட சில பகுதிகளில் நடைபெற்றது. இறுதிக்கட்டப் படப்பிடிப்பு சென்னை, சாலக்குடி உள்ளிட்ட இடங்களில் நடைபெற்றது. படப்பிடிப்பு பணிகள், இறுதிகட்டப் பணிகள் என அனைத்தும் முடிந்து படத்தைப் பார்த்த சென்சார் அதிகாரிகள் படத்திற்கு 'யு' சான்றிதழ் அளித்திருக்கிறார்கள். சென்சார் பணிகள் முடிவடைந்ததைத் தொடர்ந்து ஏப்ரல் 29ம் தேதி 'மனிதன்' வெளியாகும் என்று படக்குழு அறிவித்திருக்கிறது. உதயநிதி ஸ்டாலின்மனிதன்ரிலீஸ்ஏப்ரல் 29சென்சார் ட்விட்டர் அக்கப்போர் மத்திய அரசின் திட்டங்களை தமிழக அரசு தனதாக்கிக் கொள்ள முயல்கிறது: பிரகாஷ் ஜவடேகர்...


அருண்விஜய் நடிக்கும் புதிய படத்தின் மாஸ் அப்டேட் - Prime Cinema அருண்விஜய் நடிக்கும் புதிய படத்தின் மாஸ் அப்டேட் அருண் விஜய்யை வைத்து ‘குற்றம் 23’ என்ற மாபெரும் வெற்றி படத்தை இயக்கிய அறிவழகன், இம்முறை ஸ்பை ஆக்ஷன் த்ரில்லர் படத்தை இயக்குகிறார். பெரும் பொருட்செலவில் இந்தப் படம் தயாராகிறது. அறிவழகன் இயக்கத்தில் உருவான படங்களில் இது தான் பொருட்செலவில் அதிகம். சென்னை, ஹைதராபாத், டெல்லி உள்ளிட்ட பல இடங்களில் படப்பிடிப்பு நடைபெறவுள்ளது. இந்தப் படம் தொடர்பாக அறிவழகன், “‘குற்றம் 23’ படத்துக்குப் பிறகு மீண்டும் அருண் விஜய் சாரை இயக்கவிருப்பதில் மகிழ்ச்சி. தமிழ் திரையுலகில் இதுவரை வந்திராத புதுமையான ஒரு ஸ்பை ஆக்ஷன் த்ரில்லர் கதை. எனது முந்தைய படங்களை விட இதில் ஆக்ஷன் காட்சிகள் அதிகம். கண்டிப்பாக அது பேசப்படும்” என்று மகிழ்ச்சியுடன் தெரிவித்துள்ளார். Actor raghava lawrence met our Honourable Health Minister Dr. C. Vijaya Baskar for the people சர்ச்சையை ஏற்படுத்திய ரைசா வில்சனின் ட்விட்


text: பேர்சி பிறவுன் இந்தியக் கட்டிடக்கலை தொடர்பில் மிகவும் நிபுணத்துவம் வாய்ந்த ஒருவராகும். இவர் கல்கத்தாவில் அரசாங்க கலைக் கல்லூரியில் அதிபராகப் பணிபுரிந்தவர். கல்கத்தா அரசாங்க ஓவியக் காட்சியகத்தின் பொறுப்பாளராகவும், விக்டோரியா நினைவு மண்டபத்தின் செயலாளராகவும் பணிபுரிந்திருக்கிறார். தன்னுடைய வாழ்நாளின் பெரும்பகுதியை இந்தியக் கலைகளை, விசேடமாகக் கட்டிடக்கலை பற்றி ஆராய்வதில் செலவிட்டார். இந்த ஆய்வுகளின் பயனாக அவர் எழுதிய நூல்கள் இத்துறைகளில் அவர் எய்திய பாண்டித்தியத்துக்கு எடுத்துக்காட்டுகளாகும். "இந்திய ஓவியங்கள்" (Indian Paintings), "மொகலாயர்களின் கீழ் இந்திய ஓவியங்கள்" (Indian Paintings Under Moghuls) என்னும் இரு நூல்களை எழுதி வெளியிட்டார். இவர் எழுதிய நூல்களுள் இந்தியக் கட்டிடக்கலை பற்றி அவர் எழுதிய இந்தியக் கட்டிடக்கலை என்னும் நூல் புகழ் பெற்றது. இந் நூல், இந்தியக் கட்டிடக்கலை (பௌத்த மற்றும் இந்துக் காலகட்டம்), இந்தியக் கட்டிடக்கலை (இஸ்லாமியக் காலகட்டம்) என இரு பாகங்களாக வெளியிடப்பட்டது. இந்தியக் கட்டிடக் கலைஞர்கள்


text: ஜூன் முதல் ஆக. வரை மக்காச்சோளம் விலை குவிண்டாலுக்கு ரூ.2,500 வரை இருக்கும்: வேளாண் பல்கலை. கணிப்பு – Tamil Fox – Tamil News – Tamil Video News – Android Tamil news கோவை: வரும் ஜூன் முதல் ஆகஸ்ட் வரை, மக்காச்சோளத்தின் விலை குவிண்டாலுக்கு ரூ.2,500 வரை இருக்கும் என வேளாண் பல்கலைக்கழகம் கணித்துள்ளது. தமிழ்நாடு வேளாண்மைப் பல்கலைக்கழகம் இன்று (மே 24) வெளியிட்ட அறிக்கையில் கூறியிருப்பதாவது: "தமிழ்நாடு வேளாண்மைப் பல்கலைக்கழகத்தில், வேளாண் மற்றும் ஊரக மேம்பாட்டு ஆய்வு மையத்தில் இயங்கி வரும் தமிழ்நாடு பாசன விவசாய மேம்பாட்டுத் திட்டத்தின் விலை முன்னறிவிப்புத் திட்டமானது மக்காச்சோளத்தின் விலை முன்னறிவிப்பை அறிவித்துள்ளது. இந்தியாவில் ஆண்டுதோறும் மக்காச்சோளம் பயிரிடப்பட்டாலும், காரிஃப் பருவத்தில் மட்டும் தான் 85 சதவீதம் அளவில் பயிரிடப்படுகிறது. வேளாண் மற்றும் விவசாய நலன் அமைச்சகத்தின் இரண்டாவது முன்கூட்டிய மதிப்பீட்டின்படி 2021-22-ம் ஆண்டில் மக்காச்சோளமானது இந்தியாவில் கிட்டத்தட்ட 9.5 மில்லியன் எக்டர் பரப்பளவில் பயிரிடப்பட்டு 32.4 மில்லியன் டன்கள் உற்பத்தி செய்யப்படும் என கணிக்கப்பட்டுள்ளது. தமிழகத்தில் 2020-21-ம் ஆண்டில் 0.4 மில்லியன் எக்டர் பரப்பளவில் 2.56 மில்லியன் டன்கள் மக்காச்சோளம் உற்பத்தி செய்யப்பட்டது. தமிழகத்தில் பெரம்பலூர், அரியலூர், சேலம், திண்டுக்கல், நாமக்கல், புதுக்கோட்டை, திருப்பூர், விழுப்புரம் ஆகிய மாவட்டங்களில் அதிகளவில் மக்காச்சோளம் பயிரிடப்படுகிறது. வர்த்தக மூலங்களின்படி, தமிழகத்துக்கு மக்காச்சோள வரத்தானது ஆந்திரா, கா்நாடகா, பிஹார் ஆகிய மாநிலங்களிலிருந்து வருகிறது. பிஹாரிலிருந்து முன்னரே மார்ச்சில் தொடங்கியுள்ளது. இது வரை ஜூலை வரை நீடிக்கும் என எதிர்பார்க்கப்படுகிறது. மேலும், தமிழகத்துக்கான, கர்நாடகா மாநிலத்தின் மக்காச்சோள வரத்தானது வரும் ஆகஸ்டில் தொடங்கும் என எதிர்பார்க்கப்படுகிறது. இந்நிலையில், கடந்த 27 ஆண்டுகளாக உடுமலைப்பேட்டை ஒழுங்குமுறை விற்பனைக் கூடத்தில் நிலவிய மக்காச்சோளம் விலை மற்றும் சந்தை ஆய்வுகளை மேற்கொண்டது. ஆய்வுகளின் அடிப்படையில் தரமான மக்காச்சோளத்தின் பண்ணை விலையானது வரும் ஜூன் முதல் ஆகஸ்ட் வரை குவிண்டாலுக்கு ரூ.2,400 முதல் ரூ.2,500 ஆக இருக்கும். எனவே, விவசாயிகள் மேற்கூறிய ஆலோசனையின் அடிப்படையில் சந்தை முடிவுகளை எடுக்குமாறு பரிந்துரைக்கப்படுகின்றனர் என்று அதில் கூறப்பட்டுள்ளது.


text: கில்லி படத்துல நடிச்ச அரிசி மூட்டையா இது ? மாடர்ன் உடையில் கலக்கும் ஜெனிபர்...புகைப்படம் இதோ! – Mediatimez.co.in கில்லி படத்துல நடிச்ச அரிசி மூட்டையா இது ? மாடர்ன் உடையில் கலக்கும் ஜெனிபர்...புகைப்படம் இதோ! தளபதி விஜய், த்ரிஷா, பிரகாஷ்ராஜ் போன்ற முன்னணி தமிழ் சினிமாவை சேர்ந்த பிரபலங்கள் நடித்து கடந்த ௨௦௦௪ ஆம் ஆண்டு கில்லி படம் வெளியாகி மெகா ஹிட் கொடுத்தது. இந்த திரைப்படம் காதல்,சண்டை என அணைத்து காட்சிகளிலும் விறுவிறுப்பை ஏற்படுத்தியது. அதில் விஜய்க்கு தங்கையாக நடித்த நடிகை ஜெனிபர். விஜய் மற்றும் ஜெனிபர் இடையிலான அண்ணா தங்கை சண்டை காட்சிகள் இன்னும் ரசிகர்களிடையே நீங்க இடம் பிடித்துள்ளது. ஜெனிபர் அவர்கள் இதற்கு முன் தமிழ் சினிமாவில் குழந்தை நட்சத்திரமாக தனது பயணத்தை தொடர்ந்தார். ஜெனிபர், வசந்தின் நேருக்கு நேர் படத்தில் பெற்றோரின் விவாகரத்தால் சிக்கிய ஒரு சிறு குழந்தையாக விஜய் மற்றும் சூர்யவுடன் நடித்துள்ளார், பின்னர் அவர் அசோகவனம் மற்றும் தோழா உள்ளிட்ட படங்களில் நடித்தார். மேலும் சன் டிவியில் வள்ளி, கேளடிகண்மனி மற்றும் ஸ்டார் விஜயில் தாயுமானவன் போன்ற சீரியல்களிலும் நடித்துள்ளார். ஒரு முன்னணி நடிகையாக வெற்றியைப் பெற முடியாமல் போன பிறகு, ஜெனிபர் தொடர்ந்து ஒரு துணை நடிகையாகவும், ஸ்டார் விஜய்யின் தொகுப்பாளராகவும் உள்ளார். தற்போது அவர் வெளியிட்ட புகைப்படத்தினை பார்த்து இவ்வளவு மார்டனாக ஜெனிபர் மாறிட்டாரா என்று ரசிகர்கள் அதிர்ச்சியில் உறைந்துள்ளனர். Thanx to @fashionbudmagazine for the write up ? My interview about my next movie, business and lifestyle Happy me !! #fashionbud #fashionbudmagazine #celebrity #Interview A post shared by Nancy Jennifer (@makeoverbyjennifer) on Jul 10, 2020 at 6:22am PDT Previous Post:பிரபல நடிகை கொரோனாவால் திடீரென்று தொழிலை மாற்றியுள்ளார்...ஷாக்கான ரசிகர்கள்!! தீயாய் பரவும் புகைப்படம்.. Next Post:பிரபல நடிகர் சுஷாந்தை நினைவுக்கூறும் வகையில் ஊர்மக்கள் செய்த காரியம்... தீயாய் பரவும் புகைப்படம்


வேறு மொழிகள் | தமிழ்ப் பகுதி | ஆங்கிலப் பகுதி கூலியுழைப்பும் மூலதனமும் (கார்ல் மார்க்ஸ்) தமிழாக்கம்: மு.சிவலிங்கம் கூலி எதனால் நிர்ணயிக்கப்படுகிறது? பண்டங்களின் விலையைப் பொதுவாக ஒழுங்குபடுத்தும் அதே பொது விதிகள்தாம், கூலியையும், அதாவது உழைப்புச் சக்தியின் விலையையும் ஒழுங்குபடுத்துகின்றன. வரத்துக்கும் தேவைக்குமுள்ள உறவைப் பொறுத்தும், உழைப்புச் சக்தியை வாங்குவோராகிய முதலாளிகளுக்கும், உழைப்புச் சக்தியை விற்போராகிய தொழிலாளர்களுக்கும் இடையேயான போட்டியின் திசைவழியைப் பொறுத்தும், கூலி சிலவேளை உயரும், சிலவேளை குறையும். கூலியின் ஏற்றயிறக்கங்கள் பொதுவாகப் பண்டங்களுடைய விலையின் ஏற்றயிறக்கத்துக்கு ஏற்ப அமைகின்றன. ஆனால் இந்த ஏற்றயிறக்கங்களின் வரம்புகளுக்குள், உழைப்புச் சக்தியின் விலை, உற்பத்திச் செலவால், அதாவது உழைப்புச் சக்தியெனும் இந்தப் பண்டத்தை உற்பத்தி செய்வதற்குத் தேவையான உழைப்பு நேரத்தால் நிர்ணயிக்கப்படும். அப்படியானால், உழைப்புச் சக்தியின் உற்பத்திச் செலவு எவ்வளவு? தொழிலாளி, தொடர்ந்து ஒரு தொழிலாளியாக இருக்கும் வகையில் அவரைப் பராமரிக்கவும், ஒரு தொழிலாளியாக இருக்க அவருக்கு அளிக்கப்படும் கல்விக்கும் பயிற்சிக்கும் தேவையான செலவுதான் அது. ஆகவே, ஒரு குறிப்பிட்ட வகை வேலைக்குப் பயிற்றுவிப்பதற்கான காலம் எந்த அளவுக்குக் குறைவாக இருக்கிறதோ, அந்த அளவுக்குத் தொழிலாளியின் உற்பத்திச் செலவு குறைவாக இருக்கும். அந்த அளவுக்குத் தொழிலாளியின் உழைப்புக்கான விலையும், அதாவது கூலியும் குறைவாக இருக்கும். வேலை பழகும் காலம் தேவைப்படாத, தொழிலாளியின் உடல்ரீதியான இருப்பு மட்டுமே போதுமானதாயுள்ள தொழில்பிரிவுகளில், அவருடைய உற்பத்திக்குத் தேவையான செலவு என்பது, அவரை வேலை செய்யும் நிலையில் வைத்திருக்கத் தேவையான பண்டங்களுக்கு ஏறத்தாழ சமமாகிவிடுகின்றது. எனவே, அவருடைய வேலைக்கான விலை, தேவையான பிழைப்பாதாரப் பொருள்களின் விலையால் நிர்ணயிக்கப்படும். எனினும், இங்கு மற்றொரு கருத்தும் கவனத்துக்கு உரியதாகிறது. தொழிலதிபர், தம் உற்பத்திச் செலவையும், அதற்கேற்றவாறு உற்பத்திப் பொருளின் விலையையும் கணக்கிடுபவர், உழைப்புக் கருவிகளின் தேய்மானத்தையும் கணக்கில் எடுத்துக் கொள்கிறார். எடுத்துக்காட்டாக, 1,000 ஷில்லிங் விலைகொடுத்து அவர் வாங்கும் ஓர் எந்திரம் 10 ஆண்டுகள்வரை பயன்படுத்தப்படுகிறது எனக் கொள்வோம். 10 ஆண்டுகள் கழித்து இந்தத் தேய்ந்துபோன எந்திரத்துக்குப் பதிலாகப் புதியது ஒன்றை வாங்கிக்கொள்ளும் பொருட்டு, ஆண்டுதோறும் பண்டங்களின் விலையில் 100 ஷில்லிங் கூட்டுகிறார். இதே வழிமுறையின்படி, சாதாரண உழைப்புச் சக்தியின் உற்பத்திச் செலவில், தொழிலாளர்களின் இனப் பெருக்கத்துக்கு ஆகும் செலவையும் சேர்த்தாக வேண்டும். தொழிலாளர் இனம் தன்னைத்தானே பெருகச் செய்யவும், தேய்ந்து ஓய்ந்துபோன தொழிலாளர்களுக்குப் பதிலாகப் புதியவர்களைத் தோற்றுவித்துக் கொள்ளவும் இனப்பெருக்கமே வழிசெய்கிறது. எனவே, எந்திரத்தின் தேய்மானம் கணக்கில் எடுத்துக் கொள்ளப்படும் அதே வழிமுறையில் தொழிலாளியின் தேய்மானமும் கணக்கிடப்படுகிறது. இதன்படி, சாதாரண உழைப்புச் சக்தியின் உற்பத்திச் செலவு என்பது தொழிலாளியின் பிழைப்புக்கும் இனப்பெருக்கத்துக்கும் ஆகும் செலவு ஆகும். பிழைப்புக்கும் இனப்பெருக்கத்துக்கும் ஆகும் செலவின் விலையே கூலி ஆகிறது. இவ்வாறு நிர்ணயிக்கப்படும் கூலி, குறைந்தபட்சக் கூலி என்றழைக்கப்படுகிறது. இந்தக் குறைந்தபட்சக் கூலி, உற்பத்திச் செலவைக் கொண்டு நிர்ணயிக்கப்படும் பண்டங்களின் விலையைப் போன்றே, தனிப்பட்ட ஒருவருக்குப் பொருந்தாது. ஒட்டுமொத்த இனத்துக்கே பொருந்தும். தனிப்பட்ட தொழிலாளர்கள், உண்மையில் இலட்சக்கணக்கான தொழிலாளர்கள், பிழைப்பு நடத்தவும் தங்களை இனப்பெருக்கம் செய்துகொள்வும் முடிகிற அளவுக்குப் போதுமான கூலி பெறுவதில்லை. ஆனால், ஒட்டுமொத்தத் தொழிலாளி வர்க்கத்தின் கூலியானது அதன் ஏற்றயிறக்கங்களின் வரம்புகளுக்குள், இந்தக் குறைந்தபட்ச அளவில் தன்னைத் தக்கவைத்துக் கொள்கிறது. கூலியையும், அதேபோல மற்ற பிற பண்டங்கள் ஒவ்வொன்றின் விலையையும் ஒழுங்குபடுத்தும் மிகவும் பொதுவான விதிகளைப் பொறுத்தவரை நாம் ஒரு புரிதலுக்கு வந்துவிட்டதால், இனி நம் சாரப்பொருளின் தனித்தனி விவரங்களைப் பரிசீலிக்கலாம். அடுத்த பகுதி: மூலதனத்தின் இயல்பும் வளர்ச்சியும் முந்தைய பகுதி: ஒரு பண்டத்தின் விலை எதனால் நிர்ணயிக்கப்படுகிறது?


டாப்சி அதிரடி - Taapsee also ready to reduce salary 22 மே, 2020 - 18:36 IST கொரோனா ஊரடங்கால் சினிமா துறை கடும் நஷ்டத்தை சந்தித்துள்ள நிலையில் தயாரிப்பாளர்களின் நஷ்டத்தை போக்க நடிகர்கள், இயக்குனர்கள் தங்களது சம்பளத்தை குறைத்துள்ளனர். சிலர் இலவசமாக கூட நடிக்கிறேன் என்றனர். இந்நிலையில் நடிகை டாப்சியும் தயாரிப்பாளர்களுக்கு உதவ சம்பளத்தை குறைத்து கொள்வதாக பேட்டி ஒன்றில் தெரிவித்துள்ளார். சினிமா துறை மீண்டும் சகஜ நிலைக்கு திரும்ப இதை தவிர்க்க முடியாது என்கிறார். போலி கணக்குகளில் ஒளிந்திருக்கும் ... தொடர்ந்து மாஸ்க் அணியுங்கள்: ... 23 மே, 2020 - 09:01 Report Abuse டாப்சீ சமீபத்தில் நடித்து வெளிவந்த "தப்பட்" படம், அருமையிலும் அருமை. யூ ஆர் ராக்கிங் கேர்ள்.. தமிழில் இந்த மாதிரி நுணுக்கமான படங்கள் எடுக்க, அதை இங்கே இருக்கும் ரசிகர்கள் ரசிக்க இன்னும் இருபது, இருபத்தைந்து வருஷம் ஆகும். ஆணாதிக்க இந்திய திருநாட்டில் எத்தனை பேருக்கு இந்த படம் பிடித்ததோ தெரியவில்லை.


text: Monday, November 2, 2015 எனக்காக வருந்திய அனைத்து இதயங்களுக்கும் நன்றி: நடிகர் விவேக் உருக்கமான அறிக்கை என் மகனின் இழப்பில், எனக்காக வருந்திய அனைத்து இதயங்களுக்கும் நன்றி என்று நடிகர் விவேக் ட்விட்டர் பக்கம் வழியாக அறிக்கை வெளியிட்டுள்ளார். வைரஸ் காய்ச்சலால் பாதிக்கப்பட்டிருந்த நடிகர் விவேக்கின் மகன் பிரசன்னகுமார் (14), சென்னையில் வியாழக்கிழமை காலமானார். சென்னை சாலிகிராமத்தில் உள்ள இல்லத்தில் வைக்கப்பட்டிருந்த பிரசன்னகுமாரின் உடலுக்கு திரையுலகத்தினர், அரசியல் பிரமுகர்கள், பொதுமக்கள் உள்ளிட்டோர் அஞ்சலி செலுத்தினர். பின்னர், அவரது உடல் விருகம்பாக்கம் இளங்கோ நகரில் உள்ள மயானத்தில் நேற்று பிற்பகல் தகனம் செய்யப்பட்டது. நடிகர் விவேக் இறுதிச் சடங்குகளைச் செய்தார். இந்நிலையில் நடிகர் விவேக் தன்னுடைய ட்விட்டர் பக்கத்தில் ஊடகங்களுக்கு நன்றி தெரிவித்து கூறியதாவது: மீடியா வெளிச்சம் வேண்டாம் என்று நான் கேட்டுக்கொண்டதற்கு இணங்கி, கண்ணியம் காத்த அனைத்து ஊடகங்களுக்கும் என் நன்றிகள். என் மகனின் இழப்பில், எனக்காக வருந்திய அனைத்து இதயங்களுக்கும் நன்றி என்று அவர் கூறியுள்ளார்.


text: கிளி சித்தாசிடே குடும்பத்தைச் சேர்ந்த பறவை. இவற்றுள் சுமார் 86 இனங்களைச் சார்ந்த 372 வகைகள் உள்ளன. இவை சிறப்பியல்பான வளைந்த சொண்டைக் (அலகு) கொண்டன. ஆஸ்திரேலியாவிலும், தென் அமெரிக்காவிலுமே மிக அதிக வகையிலான கிளிகள் உள்ளன. தமிழ்நாட்டில் பொதுவாக காணப்படுவது சிவப்பு வளைய கிளியாகும் (Rose Ringed parakeet). உணவு விதைகளும், பழங்களும், கொட்டைகளும், பூக்களும், மொட்டுக்களும் மற்றும் தாவரம் சார்ந்த பிற பொருட்களுமே கிளிகளின் முக்கிய உணவு. கியா என்ற பெயர் கொண்ட ஆஸ்திரேலியா கிளிகள் மாமிசம் மற்றும் அழுகியவற்றை தின்பவை. வாழ்வியல் கிளியின் சராசரி ஆயுட்காலம் 50 ஆண்டுகள்.கிளிகள் உலகின் அனைத்து வெப்பமண்டல மற்றும் மிதவெப்ப மண்டல கண்டங்களிலும் காணப்படுகின்றன. ஆஸ்திரேலியா, மத்திய அமெரிக்கா மற்றும் தென்னமெரிக்கா பகுதிகளில் காணப்படுவனவற்றுள் அதிக வேறுபாடுகளைக் காணமுடிகிறது. பத்து கிராம் அளவில் இருந்து 4 கிலோ வரையிலான எடையிலும், 8 செ.மீட்டர் முதல் ஒரு மீட்டர் வரையிலான அளவுகளிலும் காணப்படுகின்றன. பொதுவாக இவை மரப்பொந்துகளில் வாழும். கிளிகள் மனிதர்களைப் போலவே ஒலி எழுப்ப வல்லவை. பயிற்சி அளித்தால் சில வார்த்தைகளை உச்சரிக்கும். ஆண் ஆப்பிரிக்க சாம்பல் கிளிகள் மனிதர்களின் பேச்சைப் புரிந்துகொள்வதில் சிறப்பு வாய்ந்தவை. உசாத்துணை அமுதம் தகவல் களஞ்சியம் கிளிகள்


தீவிரவாதிகளை நாச வேலைகளில் ஈடுபட வைப்பதற்காக இந்தியாவுக்குள் அவர்களை பாகிஸ்தான் ராணுவம் ஊடுருவச் செய்தது. அவர்களை இந்திய ராணுவம் சுட்டுக் கொன்றுள்ளனர். தீவிரவாதிகள் ஊடுருவும் வீடியோ காட்சிகள் வெளியாகி பரபரப்பை ஏற்படுத்தி வருகிறது. ஜம்மு காஷ்மீரில் இருந்து வந்த சிறப்பு அந்தஸ்தை மத்திய அரசு அதிரடியாக நீக்கி நடவடிக்கை எடுத்துள்ளது. அசம்பாவிதங்களை தடுப்பதற்காக மாநிலம் முழுவதும் பலத்த துணை ராணுவ பாதுகாப்பு போடப்பட்டுள்ளது. Army sources:This infiltration or attempted BAT action by Pakistan on 12-13 Sept 2019, was seen&eliminated in Hajipir Sector of PoK. Despite repeat 00000125 ed denials,Pak has been trying to push terrorists into India. In Aug,Army managed to foil over 15 infiltration attempts by Pak on LoC https://t.co/UelRQpe9Vr— ANI (@ANI) September 18, 2019 இதேபோன்று பாகிஸ்தானால் ஆக்கிரமிப்பு செய்யப்பட்ட பகுதிகள் இந்தியாவுக்கு சொந்தம் என்று மத்திய அரசு திட்டவட்டமாக அறிவித்துள்ளது. மத்திய அரசு மேற்கொண்டு வரும் அதிரடி நடவடிக்கையால் விரக்தியடைந்துள்ள பாகிஸ்தான் தீவிரவாதிகளை இந்தியாவுக்குள் ஊடுருவச் செய்து நாச வேலைகளை செய்யத் தூண்டுகிறது. அந்த வகையில் குரேஸ், மச்சால், கெரான், தந்கார், உரி, பூஞ்ச், நவ்ஷெரா, சுந்தர்பானி, ஆர்.எஸ்.புரா, ராம்கர், கத்துவா உள்ளிட்ட எல்லைப் பகுதியில் சுமார் 250 க்கும் அதிகமான தீவிரவாதிகள் இந்தியாவுக்குள் புகுத்துவதற்கு பாகிஸ்தான் ராணுவம் முயற்சி மேற்கொண்டுள்ளது. இந்த நிலையில் எல்லையின் வழியே தீவிரவாதிகளை ஊடுருவச் செய்யும் முயற்சியில் பாகிஸ்தான் ராணுவம் ஈடுபட்டது. கடந்த 12-ம்தேதி நள்ளிரவில் ஹாஜிப்பூர் செக்டாரில் இந்த சம்பவம் நடந்தது. இந்தப் பகுதி, பாகிஸ்தான் ஆக்கிரமிப்பு காஷ்மீரில் இருக்கிறது. இந்த நிலையில் எல்லைக்குள் புக முயன்ற தீவிரவாதிகளை இந்திய ராணுவத்தினர் சுட்டுக் கொன்றனர். இது தொடர்பான வீடியோ காட்சி ஒன்று வெளியாகி பரபரப்பை ஏற்படுத்தி வருகிறது. சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


text: தீவு அல்லது கடலிடைக் குறை என்பது நான்கு புறமும் கடல், ஏரி, ஆறு போன்ற நீர்ப்பரப்புகளால் சூழப்பட்ட ஒரு நிலப்பகுதியைக் குறிக்கும். உலகில் உள்ள தீவுகளுள் கிரீன்லாந்து மிகப் பெரியதாகும். இலங்கை, அந்தமான் நிக்கோபர் போன்றவையும் தீவுகளாகும். பிற நிலப்பகுதிகளுடன் பாலங்கள் போன்ற செயற்கையான நிலத்தொடர்புகளை உருவாக்கினாலும், குறித்த நிலப்பகுதி தொடர்ந்தும் தீவு என்றே கருதப்படும். சிங்கப்பூர், புங்குடுதீவு போன்றவை இத்தகைய தீவுகள் ஆகும். உலகின் வெப்பமண்டலப் பகுதிகளில் மட்டும் 45,000 தீவுகள் உள்ளன. தீவுகள் பொதுவாக கண்டத்தீவு, கடல் தீவு என இரு வகைப்படும். செயற்கையான தீவுகளும் உள்ளன. வகைகள் கண்டத் தீவுகள் ஏதேனும் ஒரு கண்டத்தை அடுத்துள்ள தீவுகளுக்குக் கண்டத்தீவுகள் என்று பெயர். இத்தீவுகள் ஒரு காலத்தில் கண்டத்துடன் இணைந்திருந்தவையாகும். இலங்கை, பிரிட்டன், சப்பானியத் தீவுகள் இவ்வகையைச் சேர்ந்தவை. கடல் தீவுகள் கண்டத்துக்கு மிகத் தொலைவில் கடலில் காணப்படுபவை கடல் தீவுகள் ஆகும். கடலின் அடியிலுள்ள எரிமலையிலிருந்து வெளிப்படும் பாறைக் குழம்பு, மேலும் மேலும் படிவதன் காரணமாக வளர்ந்து, கடலுக்கு மேலே எழும்பி உருவானவை இத்தகைய தீவுகளாகும். ஹவாய்த் தீவு, டகீட்டித் தீவு, சமோவா தீவு ஆகியவை இத்தகைய தீவுகளாகும். பவளத் தீவு கடலில் இறந்த பவளப் பூச்சிகளின் கூடுகள் ஒன்றன் மேல் ஒன்றாகப் படிந்து சிறிது சிறிதாக வளர்ந்து உண்டாவது பவளத் தீவு ஆகும். தென் பசிபிக் பெருங்கடலில் உள்ள 'வேக் தீவு' ஒரு பவளத் தீவு ஆகும். மண் தீவு ஆற்றின் நடுவிலோ கழிமுகத்திலோ வண்டல் மண் படிந்து கொண்டே வந்து ஒரு தீவாக மாறுவதும் உண்டு. அளவியல் கிரீன்லாந்து 21 லட்சம் சதுர கிலோமீட்டர்கள் கொண்ட உலகின் மிகப்பெரிய தீவாகும். உலகின் சிறிய கண்டமான ஆத்திரேலியா 76 லட்சம் சதுர கிலோமீட்டர்கள் கொண்ட கண்டமாகும். இது நான்கு புறங்களும் கடலால் சூழப்பட்டிருந்தாலும் இதைத் தீவென்று அழைக்காமல் கண்டமென்றே அழைக்கின்றனர். இதிலிருந்து எது தீவு, எது கண்டம் என்பதற்கு அளவியல் வரைமுறை இல்லை என அறியலாம். உலகில் பரவலாக அறியப்படும் சில தீவுகள் இவற்றையும் பார்க்கவும் பேக்கர் தீவு தீவு நாடு உலகின் தீவு நாடுகளின் பட்டியல் வெளி இணைப்புகள் உலகின் முக்கிய பெரிய தீவுகள். அமைந்துள்ள இடங்கள் - நிலா முற்றம் கட்டுரை மேற்கோள்கள் நில அமைப்புகள் தீவுகள்


காங்கிரஸ் அரசுக்கு விடை கொடுங்கள்: மோடி ஆவேசப் பேச்சு | Webdunia Tamil காங்கிரஸ் அரசுக்கு விடை கொடுங்கள்: மோடி ஆவேசப் பேச்சு பொதுவாக மத்திய அரசுக்கும் ராணுவத்துக்கும் இடையே நல்ல உறவு இருக்க வேண்டும். ஆனால், கடந்த 10 ஆண்டுகளில் ஏற்பட்ட பல்வேறு பிரச்னைகள் காரணமாக மத்திய அரசுக்கும் ராணுவத்துக்கும் இடையே பதற்றமான சூழ்நிலை ஏற்பட்டுள்ளது. நமது ராணுவத்தில் மதவாத சிந்தனை இருந்தது இல்லை. ஆனால் ராணுவத்தில் எவ்வளவு இந்துக்கள், முஸ்லிம்கள், கிறிஸ்தவர்கள் என இந்த அரசு கணக்கு போட ஆரம்பித்தது. இதன் மூலம் மதவாத சிந்தனையை ராணுவத்திலும் திணிக்கும் முயற்சியில் ஈடுபட்டுள்ளது. அதாவது, இந்த அரசின் சிந்தனை, செயல்படும் முறை பெரிய பிரச்னையில் நாட்டைத் தள்ளிவிடும் நிலையில் உள்ளது. இந்த நாட்டைக் காப்பாற்ற வேண்டுமானால் காங்கிரஸ் அரசு உடனடியாக விடை கொடுங்கள். Webdunia| Last Modified சனி, 22 பிப்ரவரி 2014 (17:59 IST) நாட்டைக் காப்பாற்ற வேண்டுமானால் மத்தியில் உள்ள காங்கிரஸ் அரசுக்கு விடை கொடுங்கள் என்று பாஜக பிரதமர் வேட்பாளர் நரேந்திர மோடி கூறினார். வண்டலூர் பொதுக் கூட்டத்தில் மோடி பேசியதாவது: ஊழலில் கூட்டாட்சி: ஊழல் செய்வதில் மாநிலங்களில் உள்ள கட்சிகளுடன் கூட்டாட்சி முறையை மத்தியில் உள்ள காங்கிரஸ் அரசு கடைப்பிடிக்கிறது. நமது நாட்டில் கூட்டாட்சி முறையே இருந்து வந்தது. ஆனால், காங்கிரஸ் அரசு மாநில அரசுகளை மதிக்காததோடு மோதல் போக்கினை கடைப்பிடிக்கிறது. வைகோவின் கோரிக்கையை ஏற்றார் மோடி மோடியின் ரீ-கவுண்ட் மினிஸ்டர் கமெண்ட் - சிதம்பரம் ஆவேசம்! நாட்டை உயர்த்துவது ஹார்வர்டா, கடின உழைப்பா? பார்த்து விடலாம் - மோடி ஆவேசம்


அதிர்ச்சி.. அசத்தல்.. இலங்கை வெற்றி.. பாகிஸ்தான் த...


text: இந்திய ஜனநாயக அமைப்பின் முக்கியமான மூன்று தூண்கள், நிர்வாகத் துறை, சட்டசபை, பார்லிமென்ட் மற்றும் நீதித்துறை. நான்காவது தூணாக கருதப்படுவது, ஊடகத்துறை. செய்தி பத்திரிகைகள் தான், நான்காவது தூண். நம் அரசியல் சாசன அமைப்பின்படி, நீதித்துறை தான், மக்களின் அடிப்படை உரிமைகளை பாதுகாக்கும் கண்காணிப்பாளராக கருதப்படுகிறது. நிர்வாகம், சட்டசபை, பார்லிமென்ட் ஒப்புதலுடன் சட்டம் இயற்றி, அந்த சட்டத்தை அமல்படுத்த முற்படும் போது, குறிப்பிட்ட சட்டம் இந்திய அரசியல் சாசனத்துக்கு முரண்பட்டதானது என்று, நீதித்துறை கருதினால், அந்த சட்டம் செல்லாது என, தீர்ப்பு வழங்கும் உரிமை நீதிமன்றத்திற்கு இருக்கிறது. நீதித்துறைக்கு உள்ள இந்த அதிகாரம், நம் அரசியல் சாசனத்தில் ஒரு முக்கியமான அம்சம். நீதிமன்றங்கள், மக்களின் அடிப்படை உரிமைகளை காப்பது போல், மொத்த சமூகம் அல்லது நாட்டின் நலனுக்கு தீங்கு விளைவிக்கக் கூடிய, அரசுச் செயல்கள் ஏதேனும் இருந்தால், அந்த மாதிரி செயல்களையும் நிறுத்தி வைக்கும் உரிமையையும் பெற்றிருக்கின்றன. மக்களின் அடிப்படை உரிமைகள் மற்றும் சமூக நலனை பாதுகாக்க, சமீப காலத்தில், உச்ச நீதிமன்றமும் மற்றும் சில உயர் நீதி மன்றங்களும் ஏற்றுக் கொண்டிருக்கும் அல்லது தீர்ப்பு வழங்கியிருக்கும், சில வழக்குகள்: மத்திய அரசு தொலைத்தொடர்பு இலாகா அலைக்கற்றை ("2ஜி') உரிமம் வழங்கும் முறையில் காணப்பட்ட ஊழல் மற்றும் லஞ்சம். இதில், உச்ச நீதிமன்றம் பொது நல நன்மை கருதி, ஒரு சரியான முடிவெடுத்து, இந்த ஊழலை விசாரிக்க, ஒரு தனி விசாரணை மன்றத்தை அமைத்தது. இந்த விசாரணையை உச்ச நீதிமன்றம் கண்காணித்து கொண்டிருக்கிறது. இந்த அலைக்கற்றை ஊழலை பற்றி பொதுமக்கள் நன்றாக அறிவர். ஏனென்றால், இந்த ஊழல் குற்றச்சாட்டில் கைது செய்யப்பட்டு, ஒரு ஆண்டிற்கும் அதிகமாக சிறையில் இருந்து, இப்போது ஜாமினில் வெளிவந்திருப்பவர் ஆ.ராஜா; முன்னாள் மத்திய தொலைத்தொடர்பு அமைச்சர். இந்த ஊழல் வழக்கில், ராஜாவைத் தவிர பல அதிகாரிகளும், தமிழகத்தை சேர்ந்த ஒரு அரசியல்வாதியும் குற்றம் சாட்டப்பட்டு கைதாகி, பின் ஜாமினில் விடுவிக்கப்பட்டிருக்கின்றனர். சில வாரங்களுக்கு முன், இந்தியாவிலுள்ள அனைத்து நதிகளையும் இணைக்கும் திட்டத்தை பற்றி ஆராய்ந்து ஒரு முடிவு எடுக்க, மத்திய அரசுக்கு உச்ச நீதிமன்றம் உத்தரவு பிறப்பித்தது. அனைத்து நதிகளையும் இணைப்பது, அனைத்து மக்களின் நல்வாழ்வுக்கு வழிவகுக்கும் என, அப்போது உச்ச நீதிமன்றம் கருத்து தெரிவித்தது. இதற்கு ஒரு காலக்கெடுவும், மத்திய அரசுக்கு உச்ச நீதிமன்றம் விதித்தது. மும்பையிலுள்ள, ஆதர்ஷ் வீடு கட்டும் திட்டத்தில் நடந்த முறைகேடுகளை விசாரிக்க, மும்பை உயர் நீதிமன்றம் உத்தரவிட்டது. இந்த ஊழல் வழக்கில், மகாராஷ்டிராவின் முன்னாள் முதல்வர் ஒருவரும், சில ராணுவ அதிகாரிகளும், அரசு அதிகாரிகளும் குற்றம் சாட்டப்பட்டிருக்கின்றனர். இந்த வழக்கின் அடிப்படை பொதுநலம். கர்நாடகாவின், முன்னாள் முதல்வர் எடியூரப்பாவின், நில ஆர்ஜிதம் சம்பந்தமான பல ஊழல் குற்றச்சாட்டுகளை பற்றி விசாரிக்க, கர்நாடக உயர் நீதிமன்றம் உத்தரவிட்டிருக்கிறது; இதுவும் ஒரு சமூக நல வழக்கு. தமிழகத்தை பொறுத்தவரை, அ.தி.மு.க., அரசின் பல செயல்பாடுகளை நிறுத்தி வைத்து, அரசிடம் விளக்கம் கேட்டிருக்கிறது சென்னை உயர் நீதிமன்றம்; இவை எல்லாமே பொது நலனை அடிப்படையாக கொண்ட வழக்குகள். * தற்போதைய மத்திய அமைச்சரவையில் இருந்த ஒரு அமைச்சர், சில ஆண்டுகளுக்கு முன், அரியானா மாநிலத்தின் முதல்வராக இருந்த போது நடந்த ஊழலை பற்றி விசாரிக்க, அரியானா நீதிமன்றம் அனுமதித்தது. மத்திய அமைச்சர் ராஜினாமா செய்ய வேண்டியதாயிற்று. * மேற்கு வங்கத்தில், சிங்கூர் நிலம் ஆர்ஜிதம் சம்பந்தமாக, அந்த மாநிலம் இயற்றிய சட்டம் செல்லாது என, கோல்கட்டா உயர் நீதிமன்றம் தீர்ப்பு வழங்கியது. இப்படி சொல்லிக் கொண்டே போகலாம்... சமூக ரீதியாகவும் மற்றும் நாட்டு மக்களின் மொத்த நலனையும் கருத்தில் கொண்டு, நம் நீதிமன்றங்கள் தீர்ப்பு வழங்குகின்றன. நீதிமன்றங்களின் இந்த செயல்பாடு, அரசியல் சாசனம் மூலம் நமக்கு கிடைத்த வரப்பிரசாதம். இந்தியா சுதந்திரம் அடைந்தது முதல், உச்ச நீதிமன்றத்திலும் சரி, உயர் நீதிமன்றத்திலும் சரி, மிகத் திறமையான நீதிபதிகள், உண்மைக்கும், நீதிக்கும், நன்னெறிக்கும் கட்டுப்பட்டு, தனிப்பட்ட மக்களின் அடிப்படை உரிமைகளை காத்து, சமூக நீதியாகவும் ஒட்டு மொத்த நாட்டு நலனுக்காகவும் பணியாற்றி, மக்களிடையே நீதிமன்றங்களின் மேல் ஓர் அசைக்க முடியாத நம்பிக்கையையும், மதிப்பையும் ஏற்படுத்தி இருக்கின்றனர். ஆனால், சமீப காலங்களில் நீதி துறையை பற்றி வெளிவந்த, சில செய்திகள் கவலை தருவதாக, இந்த நம்பிக்கையை குலைப்பதாகவும் இருக்கின்றன. பல கோடி ரூபாய் லஞ்சம் பெற்று, ஒரு சில நீதிபதிகள், சுரங்க வழக்கில் குற்றம் சாட்டப்பட்டு, சிறையில் இருந்த கர்நாடக அரசில் முன்னாள் அமைச்சராக இருந்த சிலரை ஜாமினில் விடுவித்தது, அவைகளில் ஒன்று. இதில், நீதிபதிகளுக்கும், குற்றவாளிக்கும் இடையே பாலமாக செயல்பட்ட சில வழக்கறிஞர்களும் இருக்கின்றனர். இதில் ஆறுதல் தரும் விஷயம்: இவர்கள் அனைவரும் கைது செய்யப்பட்டிருக்கின்றனர். சில மாதங்களுக்கு முன், கோல்கட்டா உயர் நீதிமன்றத்தின் நீதிபதி ஒருவர், தொழில் நிறுவனம் ஒன்றிலிருந்து, தொழிலாளர்களின் வருங்கால வைப்பு நிதித் தொகையை (அதுவரை நிறுவனத்தால் செலுத்த படாமலிருந்த தொகை), கோர்ட்டில் கட்டச் சொல்லி, பின், அந்த பணத்தை தன் சொந்த உபயோகத்திற்காக பயன்படுத்திக் கொண்டார். இந்த உண்மை தெரிந்து, அதை பற்றிய வழக்கு வந்த போது, அந்த நீதிபதி எடுத்த பணத்தை திரும்ப செலுத்தினாலும், அவர் அந்த பணத்தை, தன் சொந்த உபயோகத்திற்கு கையாண்டது, ஒரு அதிர்ச்சியான சம்பவம். ஒரு உயர் நீதிமன்றத்தின் நீதிபதியா இப்படி என்ற அதிர்ச்சி. விளைவு, அந்த நீதிபதி தன் பதவியை ராஜினாமா செய்ய நேர்ந்தது. கேரளாவை சேர்ந்த ஒருவர், உச்ச நீதிமன்றத்தின் தலைமை நீதிபதியாக இருந்த காலகட்டத்தில், அவரும், அவருடைய நெருங்கிய உறவினர்களும், தங்களுடைய வருமானத்துக்கு அதிகமாக சொத்து சேர்த்ததாக குற்றச்சாட்டு. தமிழகத்தை சேர்ந்த நீதிபதி ஒருவர், உயர் நீதிமன்ற தலைமை நீதிபதியாகவும் பதவி வகித்தவர், உச்ச நீதிமன்ற நீதிபதியாக பதவி உயர்த்தப்பட்டார். ஆனால், அவர் அந்த பதவியை ஏற்கும் முன், அவர் மீது நில அபகரிப்பு குற்றச்சாட்டு. சென்னைக்கு அருகே பல ஏக்கர் அரசு புறம்போக்கு நிலம் மற்றும் தனியார் நிலங்களை அபகரித்ததாக குற்றச்சாட்டு. அதனால், அவருக்கு அளிக்கப்பட்ட உச்ச நீதிமன்ற நீதிபதி பதவி, விலக்கிக் கொள்ளப்பட்டது. இந்த மாதிரி இன்னும் சில நிகழ்ச்சிகள், நம் நீதிமன்றங்களின் மீது மக்கள் வைத்திருக்கும் நம்பிக்கையும், மதிப்பையும் குறைக்க காரணமாகின்றன. நீதிமன்றங்களை அணுகினால் நியாயம் கிடைக்கும் என்று, மக்கள் உறுதியாக நம்புகின்றனர். சில நீதிபதிகளின் செயல்கள், அந்த நம்பிக்கையை ஓரளவிற்கு பாதிக்கிறது. வேலியே பயிரை மேயலாமா? இந்த மாதிரியான நிகழ்ச்சிகள், அங்கொன்று இங்கொன்று என்று இருந்தாலும், இதுவே தொடர்ந்து பெரிய அளவில் நடந்தால், ஜனநாயகத்தின் எதிர்காலம் பற்றி கவலை ஏற்படும். நீதிமன்றங்களின் மீது மக்களின் நம்பிக்கை குறையாமல் இருக்க வேண்டுமானால், அப்பழுக்கற்றவர்களை நீதிபதிகளாக நியமிக்க வேண்டும். குற்றம் செய்த நீதிபதிகளுக்கு கடுமையான தண்டனை வழங்க வேண்டும். வேலியே பயிரை மேய எந்த நாளும் அனுமதிக்க கூடாது. தொலைபேசி: 2441-3896 வி.கோபாலன், வங்கி அதிகாரி (பணி நிறைவு)


பிரதமர் நரேந்திரமோடி, இன்று காலை திமுக தலைவர் மு க ஸ்டாலின் அவர்களைத் தொடர்பு கொண்டு பேசினார். அப்போது, திமுக தலைவர் மற்றும் அவரது குடும்பத்தினரின் உடல்நலம் குறித்து முதலில் விசாரித்தார். தயாளு அம்மையாரின் உடல்நலம் குறித்தும் விசாரித்தார். அப்போது பிரதமரின் உடல்நலன் குறித்து ஸ்டாலினும் கேட்டறிந்தார். ஏப்ரல் 8ம் தேதி நடைபெறும் நாடாளுமன்றக் கட்சிகளின் கூட்டத்துக்கு திமுகவுக்கு அழைப்பு வந்துள்ளது என்றும், நாடாளுமன்ற விவகாரத்துறை அமைச்சர் தகவல் தந்துள்ளார் என்றும், நாடாளுமன்ற திமுக குழுத்தலைவர் டி ஆர் பாலு கலந்து கொள்வார் என்றும் ஸ்டாலின் அப்போது தெரிவித்தார். நாட்டின் சுகாதார நிலைமை சீரடைய ஆக்கபூர்வமான ஆலோசனைகளை மத்திய அரசுக்கு வழங்குவோம் என்று கூறிய ஸ்டாலின், மத்திய அரசு ஒவ்வொரு இந்திய மக்களின் வாழ்க்கைக்கும் அரணாக இருக்க வேண்டும் என்று பிரதமரிடம்கேட்டுக் கொண்டார். மத்திய அரசு கவனமாகச் செயல்பட்டு வருகிறது என்று பிரதமரும் உறுதி அளித்தார். இதேபோல் உள்துறை அமைச்சர் அமித்ஷாவும், ஸ்டாலினை தொடர்பு கொண்டு நலம் விசாரித்தார்.


பிறந்த நாளில் சோகம்! கார் விபத்தில் உயிரிழந்த நிருபர் ஷாலினிக்கு ஊடகத்தினர் கண்ணீர் அஞ்சலி! - தினசரி பிறந்த நாளில் சோகம்! கார் விபத்தில் உயிரிழந்த நிருபர் ஷாலினிக்கு ஊடகத்தினர் கண்ணீர் அஞ்சலி! திண்டுக்கல் மாவட்டம் நிலக்கோட்டை அருகே உள்ள,பள்ளபட்டியில் வசிக்கும் சின்ன மருதுபாண்டியன் மகள் அங்கையர்கரசி, சென்னை மாலை முரசு அலுவலகத்தில் பணிபுரிகிறார். அவரைப் பார்க்க அவரது அலுவலகத்தில் பணிபுரியும் நண்பர்கள் ஷாலினி, ராம்குமார், சதீஸ், கோகுல், பிரபுராஜ் ஆகியோர் பள்ளபட்டி வந்து சந்தித்து விட்டு, பள்ளப்பட்டியிலிருந்து சென்னை செல்ல கிளம்பினார்கள். மதுரை – திண்டுக்கல் சாலையில் பொட்டிகுளம் அருகில் வந்த போது வாகனம் கட்டுபாட்டை இழந்து இடது புற பள்ளத்தில் விழுந்ததில் அனைவருக்கும் பலத்த காயம் ஏற்பட்டுள்ளது. காயமடைந்தவர்களை ஆம்புலன்ஸ் மூலம் திண்டுக்கல் அரசு மருத்துவமனைக்கு அனுப்பி வைத்தனர். இந்த விபத்தில் செய்தியாளர் ஷாலினி மரணம் அடைந்தார். அவர் தனது பிறந்த நாளை அன்றுதான் கொண்டாடினார். இந்த விபத்து தொடர்பாக அம்மைய நாயக்கனூர் காவல்துறையினர் விசாரணை நடத்தி வருகின்றனர். மாலைமுரசு டிவி செய்தியாளர் ஷாலினியின் கோர மரணம் குறித்து அமைச்சர் ஜெயக்குமார் உருக்கமான இரங்கல் தெரிவித்துள்ளார். இது தொடர்பாக அவர் விடுத்துள்ள இரங்கல் செய்தி: மாலைமுரசு தொலைக் காட்சியின் நிருபர் ஷாலினி விபத்தில் உயிரிழந்தார் என்ற செய்தி கேட்டு ஒருகணம் நிலைகுலைந்து போனேன். தினமும் காலைநேரத்தில் நான் அலுவலகம் கிளம்பும் முன் எனது வீட்டருகே செய்தியாளர்களை சந்திப்பது வழக்கம். போய் வா ஷாலினி, புதிய பிறவியில் இன்னும் பொலிவுடன் வா... முதல்வர் எடப்பாடி இரங்கல்- நிதியுதவி அறிவிப்பு: இதற்கிடையே ஷாலினியின் மறைவு குறித்து முதல்வர் எடப்பாடி பழனிச்சாமி இரங்கல் தெரிவித்துள்ளார். மேலும் மரணமடைந்த ஷாலினி குடும்பத்துக்கு ரூ.3லட்சம் நிதியுதவியையும் அவர் அறிவித்துள்ளார். ஷாலினி கடைசியாகக் கொண்டாடிய பிறந்த நாளில்... பத்திரிகையாளர் ஷாலினியின் மறைவுக்கு ஊடக உலகத்தினர் பலரும் தங்கள் கண்ணீர் அஞ்சலியை செலுத்தி வருகின்றனர். சமூக வலைத்தளங்களில் தங்கள் அனுபவங்களையும் கண்ணீரையும் மறைந்த பெண் நிருபருக்கு காணிக்கை ஆக்கி வருகின்றனர். ஜூனியர் விகடனில் ஆசிரியராகப் பணிபுரிந்த பத்திரிகையாளர் திருமாவேலன் வரைந்த கண்ணீர் மடல் இது... ஒரு விபத்து ஒரு பத்திரிக்கையாளரின் வாழ்க்கைக்கே முற்றுப்புள்ளி வைத்துவிட்டது. நான்கு பத்திரிக்கையாளர்களின் எதிர்காலத்தை துயரமானதாக ஆக்கி இருக்கிறது. இந்தத் தகவலை வினோத்ராஜ் அனுப்பியபோது ஏற்பட்ட அதிர்ச்சி தமிழ் அதை விவரித்தபோது அதிகமானது. இறந்து போன பத்திரிக்கையாளர் ஷாலினிக்கு அன்று தான் பிறந்தநாள். இன்னொரு பத்திரிகை தோழியின் வீட்டுக்கு சென்றுவிட்டு திரும்புகிறார்கள். இன்றைய தினம் அவர்கள் அனைவரும் வேறொரு நிறுவனத்தில் பணிக்குச் சேர வேண்டும். காலம் இவர்களது கனவை நிறைவேற்றித் தரத் தயாரான நேரத்தில் விபரீத விபத்து நடந்துள்ளது. சதீஷ் தீவிர சிகிச்சைப் பிரிவில் அனுமதிக்கப்பட்டுள்ளார். பத்திரிக்கையாளன் என்ற தொழிலே போராட்டமானது. தனக்கானது அல்ல. சமூகத்துக்கானது. ஷாலினியின் குடும்பத்துக்கு ஏற்பட்ட இழப்பு அல்ல. சமூகத்துக்கானது. இந்த நேரத்தில் சொல்வதற்கு இருப்பது ஒன்றுதான்.. செய்திக்காகவும் விருப்பத்தின் பொருட்டும் தம்பி/ தங்கைகள் அதிகமாய் பயணம் செல்கிறார்கள். அவசரப் பயணம்/ விரைவுப் பயணம்/ இரவுப் பயணம் எப்போதும் வேண்டாம். நம்மைவிட நாம் செல்லும் வாகனம் சரியாக இருக்கிறதா எனப் பாருங்கள். என்ன தான் திறமையாக வாகனம் ஓட்டத் தெரிந்தவராக இருந்தாலும் தூரப் பயணங்களுக்கு தனி ஓட்டுநர்களை வைத்துக் கொள்ளுங்கள். பயணங்கள் இனிமையானது மட்டுமல்ல துயரமானது. பத்திரிகையாளர் ஷாலினியின் மறைவுக்கு இரங்கல் தெரிவித்தும், தமிழக அரசு நிதி உதவி அறிவித்ததற்கும் நன்றி தெரிவித்து தமிழ்நாடு பத்திரிகையாளர்கள் பாதுகாப்பு நலச் சங்கத்தின் சார்பில் வெளியிடப் பட்ட அறிக்கை... மாலைமுரசு டிவி செய்தியாளர்